
QUAE  CHEMICI  DE  MUSCULORUM  REACTIONE  ACIDA  DOCUERUNT 

EXPONUNTUR. 


Succum  e carne  animalium  recens  necatorum  expressum,  carnemque  muscularem 
ipsam,  charta  exploratoria  indagatam,  reactionem  acidam  praebere,  chemicorum 
ipse  princeps  Berzelius  anno  1807  primus  observavit.  Acidum,  quod  reactionem 
illam  efficit,  laeticum  esse  omnibus,  quae  ei  tum  praesto  erant,  auxiliis  usus  de- 
monstravit \ 

Anno  1828  E.  Aug.  Sigm.  Schultze,  eo  tempore  Professor  Friburgensis,  quum 
in  libro  de  anatomia  comparata  conspectum  reactionum  diversissimorum  corporis 
fluidorum  dedisset,  sero  substantiae  muscularis  Esocis  lucii,  Salmonis  farionis. 
Ranae  temporariae.  Bufonis,  Lacertae,  Gallinae,  Felis  domesticae.  Cuniculi,  Canis, 
Hominis,  aut  in  vivis  aut  in  modo  necatis  animantibus  examinato,  reactionem 
tribuit  acidam,  his  additis  adnotationibus:  »Saures  milchsaures  (essigsaures)  Na- 
»tron  scheint  die  Ursache  der  allgemein  sauren  Reaction  zu  sein.  Beim  Grasfrosch 
»(R.  temporaria)  fand  ich  den  Querschnitt  des  Muskels  stellenweise  sauer  und  al- 
wkaliscb,  das  Letztere  riihrte  vielleicht  vom  Serum  des  verbindenden  Schleimge- 
»webes  her.  Das  Herz  scheint  unter  allen  Muskeln  am  starksten  sauer  zu  sein% 
Recentiori  tempore  111“  Justum  Liebig  primum  de  Berzelii  sententia  dubi- 
tasse, deinde  vero,  quum  de  carne  musculari  disquisitiones  fecisset  celeberrimas, 
illam  confirmasse  atque  emendasse,  nemo  est  qui  ignoret.  Suam  ipsius  de  acidae 
carnis  muscularis  reactionis  causa  sententiam  Liebig  hisce  verbis  expressit;  »Die 

* Lehrbuch  der  Cheraie  u.  s.  w.,  iibersetzt  von  F.  Wohler.  4.  Aufl.  Bd.  IX.  Dresden  und 
Leipzig  1840.  S.  569  ".  — Jabresbericbt  iiber  die  Fortsebritte  der  Cbemie  und  Mineralogie  u.  s.  w. 
27.  Jabrgang  (Ueber  1846).  Tiibingen  1848.  S.  586  ®. 

^ Sjsteraatiscbes  Lebrbucb  der  vergleicbenden  Anatomie.  Erste  Abtb.  Allgemeine  Anatoraie. 
Berlin  1828.  Tabelle  I zu  S.  135°. 

«Inosinsaure  macht  einen  zu  kleinen  Theil  der  Fleischfliissigkeit  aiis,  ais  dafs 
»man  derselben  einen  merklichen  Antheil  an  der  saureri  BesehafTenheit  der  Fleisch- 
wfliissigkeit  ziisehreiben  konnte,  und  es  ist  demnach  diese  abhangig  von  der 
«Gegenwart  von  sanrem,  milehsaiirem  Alkali  und  saurem,  phosphorsaurem  Al- 
»kali  (dem  Salz  der  Phospborsaure  mit  1 At.  Alkali),  oder  wenn  man  will,  von 
»den  neutralen  Saizen  dieser  Basen  in  Verbindung  mit  freier  Milchsaure  und  freier 
«Phospborsaure 

Acidum  laeticum  e carne  paratum,  quamvis  cum  eo,  quod  e saccharo  certo 
fermentationis  genere,  a Cl°  Pasteor  nuper  accuratius  indagato  ^ oritur,  in  com- 
positione chemica  elementaria  conveniat,  tamen  auctoribus  Liebig'*,  Engelhardt“ 
et  Heintz  ab  eo  levibus  quibusdam  salium,  quae  connubio  cum  calcio,  zinco, 
plumbo,  argento,  aliis  metallis  oxydatis  formantur,  discriminibus  separatur.  Quam- 
obrem  Engei.ii a rdt  acidum  laeticum  e carne  paratum  «a  Milchsaure «,  Heintz  vero 
paralacticum  nominari  voluit.  Alii  «Fleischmilchsaure,  acide  sarcolactique«  vocant. 
CP  Strecker  nuper  acidum  paralacticum  ab  acido  laetico  ita  discrepare  demon- 
stravit, ut  primum  monobasicum  sit  ejusque  compositio  formula  HO,  H®  0“ 
exprimatur,  alterum  vero  auctore  Gerhardt  bibasicum  formula  2H0, 
utatur.  Non  ejusdem  substantiae  igitur  mera  utrumque  acidum  modificatio  est,  duae 
potius  sunt  substantiae,  ejus  generis,  quod  Berzelius  polymericum  vocavit,  qua- 
rum vero  una,  acidum  scilicet  paralacticum,  digestione  in  temperatura  130 — 140®C. 
in  alteram,  acidum  laeticum  commune,  converti  potest”. 

Praeter  acidum  laeticum  paullo  post  Cf  Liebig  observationes  supra  comme- 
moratas IIP  ScHERER  in  carne  cordis  bovini,  ejusque  discipulus  Dr.  Wydler  in 

^ Annaleii  der  Chemie  und  Pharmacie  u.  s.  w.  1847.  Bd.  LXII.  S.  335”:  — Chenaische  Unter- 
sucliung  liber  das  Fleisch  und  seine  ZuLereitung  zuni  Nahrungsmittel.  fleidelberg  1847.  S.  79”;  — 
Cfr.  Couiptes  rendus  hebdomadaires  des  Seances  de  1’Academie  des  Sciences  etc.  18Janvier  1847. 
t.  XXIV.  p.  69  ”. 

^ Comptes  rendus  etc.  30  Novembre  1857.  t.  XLV.  p.  913”. 

^ Annalen  der  Chernie  und  Pharmacie  u.  s.  w.  A.  a.  0.  S.  330.  Anra.”;  — Chemische  Unter- 
suebung  iiber  das  Fleisch  u.  s.  w.  S.  74.  Anm.”. 

^ Annalen  der  Chemie  und  Pharmacie  u.  s.  w.  1848.  Bd.  LXV.  S.  359  ”. 

” Pogge^dorff’s  Annalen  der  Pbjsik  und  Chemie.  1848.  Bd.  LXXV.  S.  391”;  — Heintz, 
Lehrbuch  der  Zoochemie.  Berlin  1853.  S.  236”. 

® Annalen  der  Chemie  u.  Pharmacie  u.s.vv.  1854.  Bd.XCI.  S.359”;  - 1858.  Bd.CV.  S.313”. 

carne  humana,  acida  quaedam  volatilia,  ad  seriem  acidorum  pinguium  quae  dicitur 
homologam  pertinentia,  acidum  nempe  butyricum,  aceticum,  atque  fortasse  formi- 
ceum,  detexerunt'.  Cui  acidorum  in  carne  musculari  contentorum  catalogo  CP 
Moleschott  acidum  oxalicum  quoque  addi  voluit  ^ Quae  quidem  sententia  mox 
a Cl°  Grohe  refutata  est^ 

Omnes  hae  disquisitiones  in  schola  chemica,  quae  in  Germania  floret,  factae 
sunt.  Anno  1855  vero  Gallici  quoque  duumviri,  rei  chemicae  atque  zoologicae 
aeque  periti,  A.  Valenciennes  et  Fremy,  carnis  muscularis  compositionem  chemi- 
cam  in  diversis  animalium  classibus  rimati  ac  de  reactionis  acidae  causa  ita  opi- 
nati sunt:  »Le  corps  qui  donne  de  1’acidite  aux  muscles  de  tous  les  vertebres 
«devait  ensuite  attirer  notre  attention;  il  nous  a paru  interessant  d’isoler  ce  prin- 
»cipe  et  de  le  soumettre  a Tanalyse.  II  est  resuite  de  nos  recherches  a cet  egard 
» que  si,  dans  quelques  cas,  Facidite  des  muscles  est  due  a Facide  lactique,  le  corps 
«qui  rend  la  fibre  musculaire  fortement  acide,  est  ordinairement  le  phosphate  acide 
«de  potasse,  qui,  d’apres  nos  analyses,  a pour  formule  KO,  2H0,  PhOjV 

Sic  de  reactionis  musculorum  acidae  causa  satis  disputatum  est,  nec  umquam 
(paucissimis,  quae  mox  afferam,  exemplis  exceptis)  dubitatum  est,  musculos  in 
vivo  animalium  corpore  totam  acidi  liberi  copiam  vere  continere,  quae  post  mor- 
tem ex  iis  parari  potest.  Quae  sententia  chemicis  omni  tempore  ita  per  se  intel- 
ligi  visa  est,  ut  de  necessitate  eam  experimentis  comprobandi  nemo  cogitaret, 
IIP  Liebig  autem  conjecturarum  ingeniosissimarum  seriem  locupletissimam  adeo  con- 
fidenter ei  superstrueret.  Quarum  una  praeter  alias  ad  nos  pertinet,  quippe  qua 
acido  musculari  (quemadmodum  brevitatis  causa  dicere  nobis  liceat)  flumen  gal- 
vanicum  gignendi  munus  hisce  verbis,  non  admodum  perspicuis,  adsignat: 

«Die  Blut-  und  Lymphgefafse  enthalten  eine  alkalische  FlUssigkeit;  die  sie 
«umgebende  Fleischfliissigkeit  ist  sauer,  die  Substanz  dieser  Gefafse  selbst  ist  fiir 
« die  eine  oder  andere  dieser  Fliissigkeiten  durchdringlich.  Es  sind  dies  zwei  Be- 
«dingungen  zur  Hervorbringung  eines  elektrischen  Stromes,  und  es  ist  wohl  nicht 

‘ Annalen  der  Chemie  und  Pharinacie  u.  s.  w.  1849.  Bd.  LXIX.  S.  196°. 

^ Vierordt’s  Archiv  fiir  physiologische  Heilkunde  u.  s.  w.  1852.  S.  492°. 

^ Annalen  der  Chemie  und  Pharmacie  u.  s.  w.  1853.  Bd.  LXXXV.  S.  233°. 

* Comptes  rendus  etc.  5 Novembre  1855.  t.  XLl.  p.  736°;  — Annales  de  Chimie  et  de 
Physique.  1857.  3™®  Serie,  t.  L.  p.  171°. 

»unwahrscheinlich,  dafs  ein  solcher  an  den  vitalen  Processen  einen  gewissen  An- 
»theil  nimmt,  obschon  seine  Wirkung  in  eigentlich  elektrischen  Effecten  nicht  immer 
» wahrnehmbar  ist\« 

Acidi  liberi  in  omnibus  animantis  musculis  contenti  copiam  Liebig  tantam 
existimat,  ut  alkali  copia,  in  sanguine  contenta,  ad  saturandam  illam  in  plerisque 
animalibus  vix,  in  Lepore  timido,  cui  solito  minorem  sanguinis  copiam  tribuit, 
certe  haud  sufficeret  \ 

Similiter  CP  Lehmann  ratiocinatus  est,  qui  praeterea  musculos  striis  trans- 
versis carentes,  tunicam  muscularem  scilicet  ventriculi  porcini  atque  aortae  bo- 
vinae,  reactionem  acidam  praebere  demonstrasse  sibi  visus  est^ 

Enderlin  vero  jam  anno  1844  dixerat:  «Frisches  Fleisch  habe  ich  nie  sauer 
»reagirend  gefunden,  wie  dieses  haufig  angegeben  wird.  Es  zeigte  fast  immer 
«schwache  alkalische  Reaction,  selten  fand  ich  es  neutraP,»  nec  non  E.  a Bibra 
posteriori  anno  scripsit:  »Stark  sauer  habe  ich  die  Flussigkeiten  des  ganz  frischen, 
wnoch  mit  thierischer  Warme  versehenen  Fleisches  nicht  reagirend  gefunden.  Oefters 
»habe  ich  allerdings  saure  Reaction  angetroffen.  Fast  immer  war  aber  dies  der 
»Fall  bei  Fleisch,  welches  langere  Zeit  gelegen  hatte.  Hingegen  habe  ich  auch 
»ebenfalls  ganz  frisches  Fleisch  bisweilen  gar  nicht  sauer  reagirend  gefunden  ... . 
»Es  scheint  demnach,  dafs  eine  freie  Saure  im  Muskelfleisch  vorkommt,  wenn- 
wgleich  nicht  immer,  und  dafs  bei  Fleisch,  welches  langere  Zeit  liegt,  sich  mehr 
Saure  bildet^« 

Qui  viri  metam  propemodum  tetigere.  Enimvero  sententiam  eorum,  qui 
acidum  in  musculis  vivis  praeformatum  esse  censent,  et  eas,  quae  ex  illa  de- 
ductae sunt,  theorias  a vero  maxime  alienas  esse,  experimentis  satis  simplicibus 
hoc  in  commentariolo  descriptis  demonstrabo.  Acidum  in  carne  musculari  a 

^ Annalen  der  Chemie  und  Pharmacie  u.  s.  w.  A.  a.  0.  S.  339  *;  — Chemische  Untersuchung 
iiber  das  Fleisch  u.  s.  w.  S.  83°.  — Comptes  rendus  etc.  18  Janvier  1847.  t.  XXIF.  p.  70°. 

^ Annalen  der  Chemie  und  Pharmacie  u.  s.  w.  A.  a.  0.  S.  289°;  — Chemische  Untersuchung 
iiher  das  Fleisch  u.  s.  w.  S.  33  °. 

® Lehrhuch  der  physiologischen  Chemie.  Leipzig.  Bd.  I.  1850.  S.  109°;  — Bd.  III.  1852. 
S.  72.  98  II.  °.  - Cfr.  infra  §.  XII. 

^ Annalen  der  Chemie  und  Pharmacie  u.  s.  w.  1844.  Bd.  L.  S.  64°. 

^ Roser  und  WuisDERLicH,  Archiv  fiir  physiologische  Heilkunde.  1845.  S.  566°. 

chemicis  observatum,  in  vivis  musculis  plerumque  non  invenitur,  sed  aut  in  iis 
diverso  modo  emorientibus  formatur,  aut  in  contractione  musculorum  oritur. 

Qua  via  ad  detegendum  singularem  istum  chemicorum  errorem  perductus 
sim,  quem  mirabile  dictu  per  quinquaginta  annos  nemine  repugnante  propaga- 
runt, nunc  primum  breviter  enarrabo  \ 

§.  11. 

EXPERIMENTIS  DEMONSTRATUR,  IN  MUSCULI  SECTIONE  TRANSVERSA  FLUIDUM 
ORIRI  AD  CORRODENDAM  FIBRAM  MUSCULAREM  APTUM. 

Innumeris  fere  in  animali  electricitate  periculis  fretus  ante  hos  octo  annos 
stratum  in  musculorum  sectione  transversa  naturali  situm  demonstravi  ^ quod 

^ IIP  Justus  Liebig  in  Epistolis  de  re  chemica  familiaribus  anno  1851  tertium  editis:  »die 
xfreie  Saure  der  Fleischbriihe»  inquit  «scheint  erst  in  Folge  einer  Veriinderung  zu  entstehen, 
«welche  ausnehmend  rasch  nach  dem  Tode  eintritt,  oder  durch  das  Kochen  bewirkt  wird;  die 
«Muskeln  frisch  getodteter  Thiere,  vor  dem  Eintreten  der  Todtenstarre,  farben  blaues  Lakmus- 
»papier  nicht  roth.«  (Chemische  Briefe  von  Justus  Liebig.  Dritte  Auflage.  Heidelberg  1851. 
S.  551';  — Vierte  Auflage.  Leipzig  und  Heidelberg  1859.  Bd.  II.  S.  134'.  — Cfr.  Lehmann  in 
Fortsetzung  von  L.  Gmelin’s  Handbuch  der  Chemie.  Heidelberg  1857.  Bd.  VIII.  Abth.  II.  S.  488  '.) 

Hanc  sententiam,  ab  illa,  quam  paucis  annis  ante  tam  clare  promulgaverat,  plane  abhorren- 
tem Liebig  nullo  experimento,  nulliusque  auctoris  testimonio  fulcire  conatus  est.  Ecce  novae 
hujus  summi  viri  opinionis  origo.  Filius  ejus,  amicissimus  mihi  Georgius  a Liebig,  annum  1850 
Berolini  degit,  studiis  physiologicis  in  mea  societate  deditus.  Experimenta  mea  de  reactione  mu- 
sculorum in  statu  vivente  neutrali  etc.  cum  eo  communicavi,  qui,  Giessae  redux,  patri  ea  enar- 
ravit. Ipse  Georgius  a Liebig,  deinde  pater  IIP  Th.  L.  Bischoff  socio,  tentamina  instituerunt, 
quihus  verum  me  dixisse  edocti  sunt.  Hoc  amicus  ille  literis,  calendis  Maji  anni  1851  humaniter 
datis,  quas  adhuc  gratus  servo,  mihi  retulit.  Experimenta  mea,  reactionem  musculorum  in  statu 
vivente,  cum  sanguine  repletorum,  tum  aqua  saccharina  injecta  ab  eo  liberatorum,  neutralem;  mu- 
sculorum vero  rigentium  pariterque  musculorum  aqua  tepida  immersorum,  acidam;  acidilicationera 
denique  musculorum  frequenter  convulsorum  sistentia,  ego  die  XX  Decembris  anni  1850  cum  So- 
cietate physica  Berolinensi  communicavi,  in  cujus  tabulario  enarratio  eorum,  quam  Cl'  viri  Kroe- 
NiG  et  Wiedemann  subscriptis  nominibus  suis  testati  sunt,  adhuc  servatur.  (Cfr.  Die  Fortschritte 
der  Physik  in  den  Jahren  1850  und  1851.  Dargestellt  von  der  physikalischen  Gesellschaft  zu 
Berlin.  VI.  und  VII.  Jahrgang.  Redigirt  von  Dr.  A.  Kroenig  und  Prof.  Dr.  W.  Beetz.  Berlin 
1855.  S.VII.) 

^ Bericht  uber  die  ...Verhandlungen  der  Kdniglich  Preufsischen  Akademie  der  Wissenschaften. 
Juni  1851.  S.  380;  — Die  Fortschritte  der  Physik  in  den  Jahren  1850  und  1851.  Dargestellt 
von  der  physikalischen  Gesellschaft  zu  Berlin.  Berlin  1855.  S.  763. 

nomine  vocavi  strati  parelectronomici,  cujusque  vis  electromotiva  negativa,  i.  e.  a 
sectione  transversa  per  arcnm  conductorem  ad  sectionem  longitudinalem  directa 
est,  et  reliqui  musculi  vim  electromotivam  certis  conditionibus  superat,  aliis  con- 
ditionibus ei  par  est,  ita  ut  sese  invicem  tollant  et  ad  nihilum  redigant,  plerum- 
que autem  ea  minor  est,  ita  ut  flumen  galvanicum  musculi  consuetam  directionem 
obtineat,  justo  quidem  plus  minus  debilius  evadens. 

Hujus  strati  vis  electromotiva  si  laesione,  quam  illud  quolibet  modo  accipit, 
minuitur,  flumen  musculi  galvanicum  statim  pari  modo  incrementum  capit.  Laesio 
strati  parelectronomici,  tale  incrementum  efficiens,  triplex  esse  potest,  mechanica, 
caustica,  chemica.  Si  chemica  illa  est,  incrementum  positivum  fluminis  musculi 
galvanici  eo  majus  erit  atque  citius  eveniet,  quo  substantia  cheuiice  agens  stratum 
parelectronomicum  citius  ac  vehementius  corrodet.  Verumtamen  et  debilissima 
actio  chemica,  certo  tempore  praeterlapso,  sufficit,  ut  flumen  illud  leve  incrementum 
capiat.  Itaque  alicujus  substantiae  ad  aponeurosin  Achillei  tendinis,  quae  sectio- 
nem transversam  naturalem  inferiorem  omnium  musculi  gastroctiemii  fasciculorum 
in  rana  obtegit,  applicatio  quasi  novum  reagens  constituit,  cujus  ope  facile  de- 
texeris, utrum  substantia  applicata  telam  muscularem  corrodat,  necne;  nec  talis 
actionis  ullum  fortasse  exstat  signum  certius  atque  subtilius. 

Quae  quum  invenissem,  occasione  quadam,  quam  nihil  attinet  hoc  loco  com- 
memorare, musculi  gastrocnemii  in  statu  quem  dico  parelectronomico  versantis 
aponeurosin,  quae  in  Achilleum  tendinem  desinit,  in  sectionem  transversam  alius 
musculi  artificialem  per  certum  tempus  collocavi.  Quo  facto  quum  ope  multi- 
plicatoris electro -magnetici  in  statum  fluminis  musculi  galvanici  inquirerem,  maxima 
cum  admiratione  ejus  intensitatem  valde  auctam  observavi.  Quod  minime  evenit, 
quum  aponeurosin  in  sectionem  transversam  naturalem,  aponeurosi  vestitam,  vel 
in  sectionem  longitudinalem  tam  naturalem  quam  artificialem  alius  musculi  vel 
per  longissimum  tempus  collocassem. 

Itaque  necessitas  mihi  est  imposita,  ut  statuam,  aut  musculi  fasciculis  fluidum 
inesse  ad  contentum  eorum  corrodendum  aptum,  quod  absurdum  videtur,  aut 
in  sectione  musculi  transversa  artificiali  tale  fluidum  paullatim  evolvi,  morte 
quidem  seu  decompositione  illarum  fasciculorum  partium,  quae  sectioni  propin- 
quae sunt. 

Hanc  ultimam  conjecturam  facillime  experimento  comprobavi.  Quum  enim 

duorum  musculorum  ranae  gastrocnemiorum,  qui  in  statu  parelectronomico  ver- 
sabantur, alterum  sectioni  transversae  musculi  recenter  factae,  alterum  tali  sectioni 
jam  aliquot  horas  ante  factae  imposuissem;  eodem  temporis  spatio  praeterlapso, 
flumen  galvanicum  illius  gastrocnemii,  cujus  aponeurosis  veterem  sectionem  teti- 
gerat, multo  magis  auctum  inveni  quam  flumen  alterius  gastrocnemii,  cujus  apo- 
neurosis recenti  sectioni  incubuerat. 


§.  III. 

FLUIDUM  AD  CORRODENDAM  FIBRAM  MUSCULAREM  APTUM,  QUOD  IN  SECTIONE 

MUSCULI  TRANSVERSA  EVOLVITUR,  ACIDUM  ILLUD  ESSE  OSTENDITUR, 

A CHEMICIS  IN  MUSCULIS  OBSERVATUM. 

Nec  diu  in  dubio  remansi,  quodnam  fluidum  illud  esset,  fibram  muscularem 
corrodens,  quod  in  musculi  sectione  transversa  artificiali  mox  evolvitur. 

Quum  quidem  ante  hos  septemdecim  annos  fluminis  musculi  galvanici  legem 
primum  detexissem,  differentiam  electricam  inter  sectiones  musculi  longitudinalem 
atque  transversam  sistentem,  nihil  mihi  fuit  antiquius,  quam  in  alterius  sectionis 
reactionem  chemicam  chartae  exploratoriae  auxilio  inquirere.  Perbene  enim  ista 
Chemicorum  tentamina  ad  reactionem  carnis  acidam  spectantia  noveram,  quin  in 
amicissimi  viri  Ernesti  Bruecke  societate,  quum  in  rigoris  mortualis  causam 
inquireret,  anno  1841  experimentum  in  Lepore  cuniculo  feceram,  cui  aquam  tepi- 
dam in  aortam  abdominalem  injecimus,  donec  aqua  pura  e vena  cava  inferiore 
fluxit;  deinde  musculos  extremitatum  inferiorum  celerrime  abreptos  prelo  subjeci- 
mus, ut  fluidum  sponte  coagulabile  exprimeremus,  succumque  expressum,  quod 
quidem  albumen  tantum  continebat,  acidam  reactionem  satis  vehementem  praebere 
observavimus  \ Quid  ad  explicandam  illam  sectionum  musculi  differentiam  ele- 
ctricam commodius  videri  potest,  quam  in  musculi  fasciculis  acidum  fluidum, 
extra  vero  sanguinis  et  lymphae  alkali,  membranis  permeabilibus  sejuncta?  Quid 
prima  specie  manifestius,  quam  electrochemica  hac  ex  causa  fluminis  musculi 
galvanici  vulgaris  origo?  Id  quod  postea  et  CP  Liebig,  ut  supra  notavimus,  recte 
monuit. 

^ Cfr.  Untersuchungen  iiber  thierische  Elektricitat.  Bd.  11.  Abth,  1.  Berlin  1849.  S.  158. 
Anm.;  — Heintz,  Lehrbuch  der  Zoochemie.  Berlin  1853.  S.  637°. 

Quum  igitur  tentamen  instituissem,  non  paullum  obstupui,  in  museulis  ranae 
recens  necatae,  sicut  ad  electricitatem  animalem  indagandam  adhiberi  solent,  nullum 
reactionis  acidae  vestigium  satis  perspicuum  me  invenire  posse. 

Illo  vero  tempore,  quum  gravissimarum  de  electricitate  animali  quaestionum 
copia  quasi  obrutus  essem,  quumque  aliis  ex  causis  talem  fluminis  musculi  ori- 
ginem repudiandam  esse  bene  novissem,  rem  illam  non  amplius  prosequutus  sum, 
caeterum  conjiciens,  acidum  musculare  in  sectione  transversa  sanguinis  et  lym- 
phae alkali  forsan  hebetatum  fuisse. 

Nunc  vero,  postquam  fluidi  fibram  muscularem  corrodentis  evolutionem  spon- 
taneam in  emorienti  musculi  sectione  transversa  supradicto  modo  animadvertebam, 
conjectura  hac  vix  amplius  opus  erat.  Multo  magis  enim  ea  mihi  arridebat  sen- 
tentia, fluidum  illud  acidum  esse,  a Chemicis  in  carne  observatum,  Chemicosque, 
quod  attinet  acidi  in  musculis  vivis  praeexistentiam,  in  errorem  eo  inductos  esse, 
quod  populari  voci  »frisches  Fleisch»  pravum  sensum  tribuerint. 

In  culina  nimirum  recentem  seu  integram  carnem  illam  appellamus,  quae  ad 
cibum  parandum  adhuc  idonea  est;  haec  autem  caro  revera  recens  minime  est. 
Physiologis  enim  caro  recens  ea  tantum  est,  quae  nondum  rigore  correpta  irrita- 
mentis applicatis  sese  rite  contrahit,  illaesaque  facultate  electromotiva  gaudet. 

Soli  pisces  atque  ranae,  gallinaeque  in  quibusdam  Germaniae  regionibus,  in 
hoc  statu  vere  recente  ollae  coquinariae  traduntur,  astaci  imo  in  statu  vivente. 
Caro  aliorum  animalium,  antequam  ad  edendum  idonea  nobis  videatur,  certam 
mutationum  seriem  percurrere  debet,  qua  absoluta  mollior  evadit.  Primo  quidem 
rigore  mortis  corripitur.  Deinde  rigor  sepseos  progressu  paullatim  resolvitur.  Hoc 
in  stadio  putredinis  incipientis,  quo  signorum  ejus  fastidiosorum  sane  adhuc  ex- 
pers est,  caro  versatur  coquis,  Chemicisque  hucusque,  recens  dicta.  Carnem  fe- 
rinam etiam  magis  in  putredine  progredi  permittimus.  Gentes  tantummodo  in 
statu  qui  dicitur  primitivo,  e.  gr.  Graeci  eo,  quo  Homerus  illorum  mores  depinxit, 
tempore,  nostra  aetate  coloni  in  remotissimo  Americae  septemtrionalis  occidente, 
»Backwoodsmen«  dicti,  mammalium  carnem  in  statu  vere  recente  edere  solent. 

Nobis  vero  in  posterum  caro  recens,  musculi  recentes  semper  tales  erunt, 
qui  supradictis  vitae  attributis  adhuc  gaudent.  Talem  dumtaxat  carnem  cum  carne 
corporis  vivi  comparare  licet.  Berzelius  et  Liebig  certe  interdum  carnem  anima- 
lium recens  necatorum  ad  experimenta  sua  adhibuerunt,  BERZEuusque  frequenter 

diserte  verbis  usus  est:  »vdllig  frisches  Fleisch«.  At  in  animantibus  calidi  san- 
guinis musculi  sanguinis  influxu  privati,  repetito  cultro  laesi,  imo  aquae  immersi 
tam  brevi  tempore  rigescunt,  i.  e,  emoriuntur,  ut  quae  in  talibus  musculis  obser- 
vata sunt,  ad  musculorum  statum  viventem  nequaquam  applicari  possint.  Nec  in 
musculis  ranae  quidem  minutatim  concisis,  irritamento  electrico  vehementissirno 
adhibito,  ullum  contractionis  vestigium  observare  potui. 

Recte  in  hac  re  me  divinasse,  experimentum  facile  mihi  persuasit.  Quum 
enim  sectionem  musculi  transversam  aliquot  horas  ante  factam,  quae  musculi  in 
statu  parelectronomico  versantis,  cujus  sectio  transversa  naturalis  ei  incubuerat, 
flumini  galvanico  ingens  impertiverat  augmentum,  charta  exploratoria  coerulea 
tangerem:  macula  rubra  valde  distincta  atque  persistens  orta  est,  acidi  cujusdam, 
ad  fibram  muscularem  corrodendam  apti,  formationem  in  sectione  transversa  arti- 
ficiali luculenter  demonstrans.  Ita  factum  est,  ut  ad  ulteriora  de  reactione  muscu- 
lorum, quae  nunc  enarrabo,  experimenta  incitarer. 

§•  IV. 

OPTIMA  OBSERVATIONUM  DE  REACTIONE  MUSCULORUM  CHEMICA  FACIENDARUM 

METHODUS  TRADITUR. 

Initio  quidem  musculis  animantis  frigidi  sanguinis.  Ranae  esculentae,  usus 
sum,  quippe  qui  propter  lentum,  atque  temperaturae  auxilio  moderandum  phae- 
nomenorum decursum,  multa  commode  observari  permittunt,  quae  in  musculis 
animantium  calidi  sanguinis  animadversionem  facile  fugiunt. 

Semper  chartam  exploratoriam  e charta  scriptoria  ope  laccae  musci  usitato 
more  recens  paratam  adhibui.  Haec  mihi  observationum  methodus  postremo  optima 
visa  est.  Taeniarum  chartae  exploratoriae  XV  millimetris  latarum  per  vices  rubra- 
rum atque  coerulearum  in  tabella  tiliacea,  vernice  obducta,  unam  juxta  alteram 
longitudine  ita  posui,  ut  tegularum  squamarumve  more  altera  alteram  margine 
paullulum  obtegeret.  Taenias  in  tabella  ope  clavulorum  »Stechknopfe«  dictorum 
tetendi  atque  firmavi,  ita  ut  tenaces  musculorum  superficies  sine  perturbatione 
iis  imprimi  atque  ab  iis  separari  possent.  Musculi  pars,  cujus  reactionem  explo- 
rare volebam,  duabus  taeniis  simul  ita  impressi,  ut  regio  tacta  earum  margine 
intermedio  bipartiretur.  Quo  pacto  non  solum  uno  experimento  duplicem  eventum 

observabam,  sed  etiam  observationum  accuratio  atque  securitas  valde  aucta  est. 

Etenim  color  chartae  e.  gr.  rubrae  oculis  praesens  de  maculae  rubellae  in  charta 
coerulea  factae  colore  judicium  confirmat,  nec  non  in  maculis  comparandis 
haec  experimentorum  ratio  auxilio  est,  quum  dimidii  coerulei  in  charta  rubra 
majori  intensitati  minor  intensitas  dimidii  rubelli  in  charta  coerulea  respondere 
‘debeat.  Caeterum  crebro  experimenta  hoc  modo  facta  charta  violacea  adhibita 
comprobavi.  Taeniae  maculatae  semper  a luce  et  aere  seclusae  servabantur, 
ut  siccationis  elfectus  in  diversis  maculis  observaretur. 

§.  V. 

MUSCULIS  RANAE  IN  EO  STATU,  QUO  PHYSIOLOGIS  RECENTES  DICUNTUR, 
REACTIO  CHEMICA  EST  NEUTRALIS,  AD  ALKALINAM  VERGENS. 

Primum  quidem  in  statum  chemicum  superficierum  musculi  inquisivi  natura- 
lium, tam  illius,  quae  in  spatia  lymphatica  spectat,  et  in  statu  naturali  lympha 
madescit,  quam  illius,  qua  singuli  musculi  se  invicem  tangunt:  nulla  scilicet  hic 
ratione  habita  sectionis  musculi  longitudinalis  atque  transversae.  Prior  earum 
superficierum  in  spatiis  lymphaticis  facillima  aditu  est;  alteram  a genu  suble- 
vando musculos  extensorem  cruris  et  sartorium  Cuv.  denudavi. 

Quae  superficies  eandem,  ac  quae  ipsi  lymphae  facieique  internae  cutis  est, 
reactionem  praebent  alkalinam,  satis  distinctam;  chartae  coeruleae  colorem  non 
mutant,  chartam  rubram  brevi  coeruleam  reddunt.  Chartam  radice  Curcumae  tin- 
ctam, quae  mihi  praesto  erat,  non  alterant. 

Non  aliter  se  habet  sectio,  quam  in  terminologia  mea  electrophysiologica 
longitudinalem  artificialem  appellavi,  musculi  ranae  gastrocnemii  eo  modo  parata, 
quem  in  libro  meo  descripsi  \ 

Musculos  si  antequam  chartae  eos  imprimis,  aqua  destillata  abluis,  postea 
charta  bibula  diligenter  abstergis,  propter  siccitatem  superficiei  nullam  reactionem 
exhibent. 

Musculi  hoc  modo  siccati  sectio  transversa,  forficis  diligenter  abstersi  ope 
facta,  si  duplici  chartae  exploratoriae  taeniae  per  pauca  tantum  horae  minuta  se- 
cunda imprimitur,  pigmentum  coeruleum,  ut  supra  dixi,  vix  alterat,  in  charta  rubra 
contra  levem  mutationem  inducit,  quam  statum  alkalinum  indicare  dixeris.  Si  vero 

^ Untersuchungen  iiber  thierische  Elektricitat.  Bd.  I.  Berlin  1848.  S.  505;  — Bd.  II.  Abth.  I. 
1849.  S.  97. 

charta  per  longius  tempus,  unum,  alterum,  plura  horae  minuta  prima,  in  contactu 
sectionis  remansit,  macula  oritur  in  utraque  charta,  quam,  si  chartam  rubram 
solam  inspicis,  facile  pro  eoerulea,  si  modo  chartam  coeruleam,  pro  rubra  ha- 
bueris. Si  vero  maculas  inter  se  comparas,  nullo  chartae  immaculatae  tractu 
interjecto,  ut  in  duplici  taenia  evenit,  violaceam  esse  maculam  facile  tibi  per- 
suadebis. 

Quaeritur,  quamnam  ex  his  rationem  concludere  oporteat. 

Et  primum  quidem  ita  ratiocinari  potuerimus.  Sectio  musculi  transversa,  ad 
instar  operis,  quod  mosaicum  vocant,  ex  una  parte  e dissectis  ipsis  musculi  fa- 
sciculis primitivis,  ex  altera  e dissectis  sarcolemmate,  tela  conjunctiva  interstitiali, 
perimysio,  nervis,  vasis  sanguineis  atque  lymphaticis  constat.  Omnia  haec,  quae 
postremo  enumeravi,  elementa  reactione  instructa  sunt  alkalina,  nec  non  e vasis 
sanguineis  ac  lymphaticis  fluidum  manat  alkalinum.  Quodsi  ipsis  fasciculis  primitivis 
reactionem  tribuamus  acidam,  facillime  erit  intellectu,  in  charta  rubra  maculas 
oriri  coeruleas  spatiis  rubris  interspersas,  quo  species  simularetur  violacea,  in 
charta  coerulea  contra  maculas  rubras  spatiis  coeruleis  interspersas,  quo  eadem 
species  gigneretur. 

Microscopio  adhibito  certe  nihil  tale  observatur,  sed  macula  etiam  oculo 
armato  concolor  apparet.  At  illa  conjectura  ad  phaenomena  explicanda  jam  non 
opus  est.  Etenim,  ut  Doct'  viri  Guilelmus  Kuehne  et  Felix  Hoppe  me  docue- 
runt, non  raro  evenit,  ut  urina,  i.  e.  fluidum  sensu  physico  homogeneum,  chartam 
exploratoriam  ita  afficiat,  ut  rubram  livescentem  reddat,  coeruleam  vero  le- 
viter rubefaciat.  Cujus  reactionis  certe  valde  paradoxae  cumque  chartae  explora- 
toriae theoria  usitata  minime  conspirantis  exempla  complura  in  Docf  Kuehne  com- 
mentatione de  ictero  consignata  invenies  \ Neutralis,  his  in  casibus,  reactio  habenda 
est,  quum  neque  charta  coerulea  plane  rubefacta,  neque  rubra  plane  coerulea 
facta  sit;  quamvis  hic  reactionis  neutralis  modus  ab  illo  certe  discrepet,  quem 
e.  gr.  aqua,  solutiones  salium,  teste  charta  exploratoria  neutralium,  praebent, 
quae  pigmentum  neque  rubrum  neque  coeruleum  alterant.  Recte  haec  etiam 
ad  sectionis  musculi  transversae  reactionem  applicanda  esse,  facta  ulterius  a me 
enarranda  demonstrabunt.  Neutralem  vero  reactionem  musculi  sectionem  trans- 

^ ViRCHOw’s  Archiv  fiir  pathologische  Anatomie  und  Physiologie  und  fiir  klinische  Medicin. 
Bd.  XIV.  1858.  S.  328.  344.  345.  347'. 

versam  recentem  reapse  praestare,  experimento  in  charta  violacea  facile  compro- 
batur, cujus  color  talis  sectionis  contactu  vix  ullo  modo  mutatur. 

Caeterum  musculorum  ranae  recentium  transverse  sectorum  reactio  ad  alka- 
linam  vergere  interdum  mihi  visa  est,  id  quod  non  solum  eo  indicabatur,  quod 
longiore  temporis  spatio  opus  erat,  ut  macula  rubella  in  charta  coerulea  mani- 
festa fieret,  quod  minore  etiam  chartae  coeruleae  sensibilitate  explanari  potuerit, 
sed  etiam  eo,  quod  macula  in  charta  coerulea  rubella  macula  in  charta  rubra 
livescente  minus  durabat,  atque  inter  siccandum  albida  fiebat,  quamvis  tabella  cum 
taeniis  chartae  maculatis,  ut  supra  dixi,  a luce  et  aere  rite  seclusa  servaretur. 

Hanc  ultimam  observationem  in  recentissimis  meis  experimentis  hibernis  feci. 
Reliqua  omnia  in  ranis  tam  tempore  vernali  et  aestivo,  quo  ranae  recens  captae 
erant  atque  haud  dubie  cibum  paullo  ante  ceperunt,  quam  hyeme,  post  longius 
captivitatis  atque  jejunii  tempus,  saepissime  observavi. 

§.  VI. 

MUSCULORUM  REACTIONEM  CHEMICAM  INFER  EMORIENDUM  ACIDAM  FIERI 

DEMONSTRATUR. 

Musculi  secti  si  a siccando  tuti  adservantur,  quod  attinet  reactionem  chemi- 
cam,  haecce  phaenomena  ostendunt.  Post  certum  temporis  spatium,  ut  supra  jam 
dixi,  sectio  transversa  reactionem  acidam  manifestissimam  praebet.  Si  vero  altera 
paratur  ejusdem  musculi  sectio  transversa,  hujus  reactionem  neutralem  adhuc  in- 
venies, sicut  sectionis  transversae  musculi  ranae  modo  interfectae.  Post  certum 
temporis  spatium  autem  et  haec  sectio  reactionem  acidam,  tertia  vero  sectio,  de- 
nuo  parata,  reactionem  adhuc  prorsus  neutralem  praebebit.  Liquor,  in  hoc  stadio 
sponte  e sectione  manans,  reactionem  similem  praebet  atque  ipsa  sectio. 

Denique,  postquam  musculi  contractilitas  plane  evanuit,  atque  rigor  mortualis 
incepit,  quamlibet  sectionem  musculi  transversam  statim  reactione  acida  manifesta 
instructam  invenies.  At  sectiones  musculi  longitudinales  naturalis  et  artificialis 
primum  adhuc  neutrales  remanent.  Postremo  vero  et  hae  reactionem  acidam 
vehementissimam  exhibent.  Fluidum  e musculo  manans  acidum.  Sic  musculus  ex 
toto  acidus  apparet,  atque  acido  quasi  redundat,  dum  incipienti  putredine  in  ejus 
superficie  maculae  oriuntur  materiei  puriformis,  quae  miscroscopio  adhibito  innu- 
meros exhibet  vibriones,  atque  haud  dubie  propter  ammonii  carbonici  praesentiam 

reactionem  alkalinam  offert.  Tunc  fieri  potest,  ut  musculi,  intolerabilem  foetorem 
exhalantis,  sectio  transversa  alkalinam  denuo  reactionem  ex  parte  vel  ex  toto 
praebeat,  sicut  urina,  initio  acida,  tandem  putredine  alkalina  evadit. 

Maculae  rubrae,  emorientis  musculi  sectione  transversa  in  charta  coerulea  fa- 
ctae, si  charta  rite  servatur,  per  longissimum  tempus  persistunt.  Id  quod  demon- 
strat, chartam  non  solum,  ut  Cf  viri  Valenciennes  et  Fremy  volunt  (vide  supra, 
p.  5)  phosphate  kalico  acido  rubefactam  esse.  Auctore  enim  Eilhardo  Mitscherlich 
charta  exploratoria  solutione  phosphatis  vel  arseniatis  kalicorum  acidorum  rube- 
facta inter  siccandum  denuo  livescit  \ 

De  temporis  spatio,  ad  observanda  illa  phaenomena  requisito,  eertum  aliquid 
pronuntiari  non  potest.  Pendet  enim  illud  ex  iisdem  illis  innumeris  momentis,  quae 
contractilitatis  muscularis  durationem  post  mortem  destinant,  inter  quae  tempera- 
tura primum  locum  tenet.  Musculi  gastrocnemii  seu  extensores  cruris  ranae  recens 
necatae,  a reliquo  cadavere  separati,  in  camera  frigida  (0®)  servati,  post  IX  dies 
revolutos  stimulo  electrico  rite  adhibito  obediunt,  nec  ullum  reactionis  acidae  ve- 
stigium praebent^;  musculi  autem  in  camera  temperaturae  mediae  (15 ®C.)  servati 
post  36 — 48  horas  languescunt,  atque  paullo  post  quaevis  eorum  sectio  reactio- 
nem acidam  offert.  Musculi  incolumes  multo  diutius,  quam  laesi,  reactionem  neu- 
tralem obtinent  etc. 

' Annales  de  Chimie  et  de  Phjsique.  Avril  1822.  t.  XIX.  p.  363°;  — Poggendorff’s  An- 
nalen  u.  s.  w.  1834.  Bd.  XXXI.  S.  319.  Anra.°. 

^ Mm.  semimembranosus,  adductor  magnus  Cuv. , quamquam  eandem  molem  praebentes  ac 
Mm.  gastrocnemius  et  extensor  cruris,  jam  post  I aut  II  dies  revolutos  emoriuntur.  Membris  infe- 
rioribus integris  hoc  observari,  scii,  minorem  flexorum  cruris  contractilitatis  durationem,  jam  diu 
innotuit.  (Cfr.  Untersuchungen  iiber  thierische  Elektricitat.  Berlin  1848.  Bd.  I.  S.  326.)  Nunc  vero 
de  musculis  a reliquo  corpore  plane  separatis  agitur.  Nescio  quae  hujus  discriminis  causa  sit. 
Difficilius  est,  hos  musculos  absque  omni  fasciculorum  laesione  praeparare.  At  Mm.  gastrocnemius 
et  extensor  cruris  de  industria  multo  gravius  vulnerati  tamen  in  meis  experimentis  contractilita- 
tem  longius  obtinuerunt  quam  Mm.  semimembranosus  et  adductor  magnus  quam  diligentissime  parati. 
Discrimen  certe  anatomicum  inter  has  duas  musculorum  classes  obtinet.  Mm.  gastrocnemius  atque 
extensor  cruris  multis  brevibusque,  Mm.  semimembranosus  et  adductor  magnus  paucis  longisque 
fasciculis  constant;  nec  non  nervorum  dispositio  praebere  debet  differentiam,  quae  illi  differentiae 
respondeat.  Ex  hac  fortasse  singulare  illud  phaenomenon  pendet. 

In  universum  musculos  longos  facillime  fatigari,  hinc  animalia  majora  minus  laborem  ferre, 
quam  minora,  jam  Haller  monet,  numerosisque  exemplis  comprobare  studet.  (Elementa  Physio- 
logiae Corporis  humani  etc.  T.  IV.  Lausannae  1762.  4°.  p.  563°.) 

Duas  ex  iis,  quae  hactenus  attuli,  concludere  licet  rationes. 

Primo,  in  emorientibus  atque  rigescentibus  ranarum  musculis  ingentem  acidi 
copiam  gigni.  Nullo  enim  modo  adhuc  constat,  in  musculis  ranarum  viventium  vel 
recens  necatarum  acidum  plane  deflcere.  Facile  posset  fieri,  ut  musculi  in  statu 
vivente  minorem  tantum  acidi  copiam  contineant,  quam  post  rigorem  perfectum, 
atque  ejus  reactio  in  sectione  transversa  observationem  propterea  fugiat,  quod 
alkali  sanguinis  et  lymphae,  e vasis  capillaribus  lymphaticisque  dissectis,  ut  supra 
explicavi,  manantium,  occultetur.  Quam  conjecturam  statim  experimento  examina- 
bimus. At  negari  jam  nequit,  acidi  copiam  in  emorientibus  musculis  increscere; 
quum  nulla  sit  conjectura,  cujus  ope,  nisi  simul  acidi  incrementum  fieri  statuas, 
explicari  possit,  sectionem  musculi  transversam  initio  reactionem  neutralem  aut 
alkalinam,  postea  reactionem  acidam  praebere. 

Secunda  ratio  haec  est,  acidum  musculare  revera  in  fasciculis  musculorum  primi- 
tivis contentum  esse,  quia  sectio  musculi  longitudinalis  artificialis  neutraliter  se  habet 
tempore,  quo  sectio  transversa  artificialis  vehementissima  jam  gaudet  reactione  acida. 

§.  VII. 

SANGUINIS  ET  LYMPHAE  ALKALI  NON  EST  CAUSA,  CUR  MUSCULI  IN  STATU 
VIVENTE  REACTIONEM  ACIDAM  RECUSENT. 

Experimenta  nunc  iteremus,  musculis  scilicet  antea  a sanguine  liberatis.  San- 
guinis corpuscula  aqua  saccharina  certae  concentrationis  perparum  laedi,  Joannes 
Mueller  nos  docuit  \ Quam  ob  rem  sanguinem  e musculis  hoc  fluido  depellere 
constitui.  Itaque  aquam  destillatam,  cui  sacchari  ponderis  partem  quadragesimam 
admiscui,  siphone  per  cor  et  bulbum  aortae  injeci,  dum  e venis  cavis  liquor  co- 
loris plane  expers  profluxit.  Siphone  usus  sum  XLVII  Cc.  capace,  proque  ranae 
mole  bis  aut  ter  siphonem  per  vasa  ejus  exinanivi.  Musculi  albidi  fiunt;  inter 
injectionem  autem  vix  tremunt,  atque  contractilitatem  per  tantum  temporis  spa- 
tium retinent,  ut  vix  dicere  audeam,  num  differentia  hac  ex  parte  inter  musculos 
sanguine  repletos  et  sanguine  carentes  omnino  existat^ 

^ Poggendorff’s  Annalen  der  Physik  und  Cheraie.  1832.  Bd.XXV.  S.521.  530.  532.  540°.  — 
Handbuch  der  Physiologie  des  Menschen  u.  s.  w.  Bd.  I.  4.  Auflage.  Coblenz  1844.  S.  104°. 

^ Cfr.  JoH.  Muller,  Handbuch  der  Physiologie  u.  s.  w.  Bd.Il.  l.Abth.  Coblenz  1837.  S.49°;  — 
Eduard  Weber,  Artikel:  »Muskelbewegung«  in  Run.  Wagner’s  Handworterbuch  der  Physio- 

Talium  musculorum  aqua  saccharina  injectorum  reactionem  chemicam  cum 
ea,  quam  musculi  sanguine  repleti  praebent,  ita  convenire  inveni,  ut  differentia 
inter  maeulas  difficillime  animadverti  posset.  Differentia  vero,  si  omnino  aderat, 
certe  musculos  sanguine  expertes  paullo  minus  alkalinos  quam  musculos  sanguine 
repletos,  nequaquam  autem  acidos,  indicabat. 

Haec  experimenta  optime  cum  observatione  conveniunt,  quam  vir  doctissimus 
G.  Kuehne  nuper  in  Laboratorio  meo  fecit.  Quum  enim  Ilf  Bruecke  experimentum 
supra  descriptum  repetiisset,  loco  cuniculi  ranis,  locoque  aquae  destillatae  aqua 
saccharina  usus,  liquorem  e prelo  profluere  vidit  chartam  exploratoriam  coeruleam 
rubefacientem,  chartam  vero  rubram  coeruleam  reddentem  \ 

Similia  experimenta  aquae  destillatae  injectione  tentavi.  Inter  injectionem  mu* 
sculi  valde  tremuere,  post  injectos  siphones  duos  turgidi  subrigidique  facti  sunt, 
contractilitas  autem  diu  est  servata.  Sectionis  transversae  reactio  chemica  eadem 
atque  in  musculis  sanguine  aut  aqua  saccharina  repletis.  Quum  vero  ter,  quater, 
pluries  siphonem  per  ranae  vasa  exinanivissem,  moles  musculorum  incredibiliter 
aucta,  contractilitas  valde  deminuta,  atque  sectionis  transversae  reactio  paullo  plus 
ad  acidulam  vergere  statim  visa  est.  Diebus  sequentibus  musculi  (nescio  adhuc 
utrum  per  vasorum  sectorum  orificia  an  per  superficiem  suam  incolumem)  copiam 
exhalant  haud  exiguam,  per  nychthemeron  centimetro  cubico  majorem,  liquoris 
reactionem  praebentis  initio  neutralem,  more  sectionis  ipsius  transversae,  tum  aci- 
dam, tum  denuo  neutralem,  denique  autem  alkalinam.  Omni  tempore  hic  liquor 
magnam  albuminis  copiam  continet;  quum  vero  postremo  musculis  jam  foetidis 
alkalinus  fit,  turbidus  innumeris  vibrionibus  apparet. 

Ex  his  concludere  licet,  alkali  sanguinis  causam  non  esse,  cur  musculorum 
sectio  transversa  reactionem  praebeat  neutralem.  Restat  conjectura,  reactionem 
acidi,  cujus  praesentiam  in  fasciculis  statuere  volumus,  supradicto  modo  reactione 
alkali  dissectorum  sarcolemmatis,  telae  conjunctivae  interstitialis  etc.  occultari.  Quum 

logie  u.  s.  w.  Bd.  III.  Abth.  II.  Braunschweig  1846.  S.  10".  — Georg  von  Liebig,  in  MijLLER’s 
Archiv  fiir  Anatoraie  iind  Physiologie.  1850.  S.  410.  411";  — von  Wittich,  Experimenta 
quaedam  ad  Halleri  Doctrinam  de  Irritabilitate  probandam  instituta.  Regiomonti  P.  1857.  4°. 
p.  6 seqq.". 

' Vorlaufige  Notiz  iiber  die  Entstebung  der  Todtenstarre.  Allgemeine  Medicinische  Central- 
Zeitung.  1.  Sept.  1858". 

vero  diverso  modo  e musculis  vivis  liquor  parari  possit,  utramque  chartam  vio- 
laceam reddens,  verisimillimum  est,  hujus  liquoris  in  musculis  praesentiam  cau- 
sam esse  similis  reactionis  quam  sectio  musculi  transversa  praebet,  atque  conje- 
ctura illa  supervacua  reddita  est. 

Concludamus  igitur,  acidum  a Chemicis  in  musculis  observatum,  si  ex  iis, 
quae  ranae  musculi  nobis  praebuere,  judicare  licet,  in  corpore  vivo  praeformatum 
non  esse,  atque  partem  ejus  longe  maximam  eo  tempore  in  musculis  gigni,  quo 
musculi,  conlractilitate  jam  privati,  rigescere  coeperint. 


§.  VIII. 

MUSCULI  AB  AERE  A TMOSPHAERICO  SECLUSI  EMORIENTES  ACIDI  EVADUNT 
AEQUE  ATQUE  ILLI  QUI  AERI  EXPOSITI  SUNT. 

Eo  quod  sectio  musculi  transversa  paullo  post  sectionem  factam  reactionem 
praebet  acidam,  dum  reliquae  musculi  partes  adhuc  neutrales  inveniuntur,  suspicio 
potuerit  moveri,  contactum  aeris  atmosphaerici  aliquid  ad  musculi  acidificationem 
valere.  In  tali  sectione  enim  contentum  fasciculorum  musculi  primitivorum  cum 
oxy genio  atmosphaerae  liberum  commercium  habet,  nullis  membranis  nullisque 
fluidis  interpositis,  sicut  in  musculo  incolumi  inque  partibus  musculi  laesi  a se- 
ctione remotioribus  evenit. 

Quae  sententia  cum  experimentis  minime  convenit.  Quum  enim  musculum 
hydrargyro  submersissem  atque  sub  eo  transverse  secuissem,  post  aliquot  horas 
sectionem  more  solito  acidam  inveni,  sectiones  recenter  factae  autem  neutralem 
reactionem  praebebant.  Idem  in  musculis  transverse  sectis  observavi  qui  in  vacuo 
Guerickeano  cum  aquae  copia  certum  tempus  degerunt.  Itaque  sectionis  acidificatio 
praecox  non  e contactu  oxygenii  atmosphaerae  pendet,  sed  haud  dubie  e morte 
partiali  fasciculorum  in  sectionis  vicinitate  laesione  efi'ecta. 

Musculi  incolumes  sub  hydrargyro,  oleo  olivarum,  in  vacuo  Guerickeano  ab 
omni  cum  aere  atmosphaerico  commercio  interclusi,  inter  rigescendum  acidi  fiunt, 
aeque  ac  musculi  in  aere  versantes,  et,  ob  respirationem  prohibitam,  haud  dubie 
citius  quam  illi. 

Minus  recte  igitur  CP  Schlossberger,  ubi  E.  a Bibra  observationes  supra  (p.  6) 
relatas  enarrat:  »v.  Bibra  « ait  »fand  mehrmals  gar  keine  saure  Reaction,  dagegen 

ein  Zustandekommen  einer  solchen  beitn  langeren  Liegen  der  Muskeln  an  der 
Luft«\  etsi  ipse  Bibra  aeris  effectus  in  musculi  acidificatione  mentionem  non 
fecerit. 

§.  IX. 

ACIDIFICATIO  FIBRAE  MUSCULARIS  CUM  RIGORE  MORTIS,  I.  E.  CUM  COAGU- 
LATIONE SUBSTANTIAE  CUJUSDAM  ALBUMINOSAE,  IN  MUSCULIS  EXTRA  VASA 
CONTENTAE,  PRIMA  SPECIE  QUODAMMODO  CONNEXA  VIDETUR. 

Rigor  musculorum  mortualis,  auctore  Ernesto  Bruecke,  eo  efficitur,  ut  sub- 
stantia quaedam  albuminosa  sponte  coagulabilis , quam  fibrinam  muscularem  in- 
terim  appellare  liceat,  quamque  extra  vasa  sanguinea  ac  lymphatica  iis  inesse 
statuamus,  musculis  emorientibus  eodem  modo  coalescat,  ac  fibrina  sanguinis  e 
vasis  remoti  l 

Ex  eo  tempore,  quo  illa,  quae  Gierlichs,  Bruch,  Jordan,  Henle  contra  hanc 
sagacissimi  viri  theoriam  in  medium  protulere,  confutavi \ complures  de  rigore 
mortis  vulgatae  sunt  commentationes  \ factum  autem  majoris  momenti  huc  perti- 
nens, quod  equidem  videam,  unicum  tantum  sistentes.  Hoc  est  experimentum  illud, 
a Brow^n-Sequard  et  Stannio  institutum,  in  quo  musculi  rigore  correpti  sanguinis 
arteriosi  immissione  irritabilitatem  recuperaverunt \ Etenim  Eduardi  Weber  dis- 

^ Die  Cheraie  der  Gewebe  des  gesaramten  Thierreichs.  Leipzig  und  Heidelberg  1856.  Kon- 
traktile  Tbiersubstanzen.  S.  187”. 

^ Mueller’s  Arcbiv  u.  s.  w.  1842.  S.  178°. 

^ Untersuchungen  ii.ber  thierische  Elektricital.  Bd.  II.  Abth.  I.  Berlin  1849.  S.  158.  Anra. 

* Kussmaul  (Vierteljabrsschrift  fiir  die  praktische  Heilkunde,  berausgegeben  von  der  medici- 
nischen  Facultat  in  Prag.  1856.  Bd.  II.  S.  67°)  et  Pelikan  (Beitriige  zur  gerichtiichen  Medicin, 
Toxikologie  und  Pbarraakodjnamik.  Wurzburg  1858.  S.  191°)  indicem  earum  satis  completum 
conscripserunt,  bis  tantum,  quod  equidem  sciam,  omissis:  Lange,  Mediciniscbe  Zeitung.  Heraus- 
gegeben  von  dem  Verein  fiir  Heilkunde  in  Preufsen.  16.  Jahrgang.  1847.  S.  57.  63°;  — Bruch, 
Ebrenerklarung  [?]  in  Henle  und  Pfeuffer,  Zeitschrift  fiir  rationelle  Medizin.  1850.  Bd.  IX. 
S.  329°. 

^ Brown-Sequard,  Comptes  rendus  etc.  9 Juin  1851.  t.  XXXII.  p.  855°;  — Stannius  in 
Vierordt’s  Arebiv  fiir  pbysiologische  Heilkunde.  Bd.  XI.  1852.  S.  1 °.  Minus  recte  hoc  experi- 
mentum a Pelikan  (L.c.p.l94°)  cum  experimento  olim  a James  Philipps  Kay  facto  confunditur, 
qui  musculos  arteriis  ligatis  contractilitate  privatos  sanguine  arterioso  aut  venoso  immisso  eam 
recuperare  vidit,  illos  musculos  vero  jam  rigidos  factos  esse,  non  observavit,  nec  in  suo  de  bac 

quisitio  de  cohaesionis  atque  elasticitatis  musculorum  rigentium  mutatione  ^ a 
Cl°  Koelliker  pro  nova  rigoris  theoria,  qua  Brueckeana  hypothesis  supervacua 
redderetur,  minus  recte  habita  estl  Quod  Stannii  atque  Brown-Sequard  experi- 
mentum attinet,  contra  hypothesin  Brueckeanam  nihil  valere,  sed  novam  dumtaxat 
substantiae  coagulabilis  in  musculis  contentae  proprietatem  nos  docere  mihi  vi- 
detur, videlicet  coagulum  a sanguine  arterioso  dissolvi. 

Recentissimo  tempore  vir  doctissimus  Guilelmus  Kuehne  in  Laboratorio  meo 
tentamen  instituit,  quo,  si  ulterioribus  confirmetur  experimentis,  Brueckeana  hypo- 
thesis ultra  dubium  poneretur.  Quum  enim  ille  ranarum,  quibus  aquam  saccha- 
rinam  injecerat,  musculos  prelo  subjecisset,  fluidum  expressit,  ut  supra  dixi,  re- 
actione instructum  neutrali,  in  quo  idem  post  temporis  spatium,  quo  praeterlapso 
musculi  sanguinis  expertes  atque  a membris  sejuncti  rigere  coeperunt,  coagulum 
ortum  est,  dum  musculi  ipsi  expressi  non  riguerunt,  sed  absque  rigore  putrefacti  sunt. 
Fluidum  illud  autem,  postquam  coagulum  depositum  est,  reactionem  accepit  acidam. 

Concludamus  igitur  in  musculis  sponte  rigescentibus  duas  occurrere  muta- 
tiones chemicas:  coagulationem  substantiae  albuminosae,  atque  productionem  acidi 
muscularis,  sine  contactu  oxygenii  aeris  effectam.  Quamvis  autem  aeris  oxygenio 
ad  acidi  productionem  non  opus  sit,  nullo  adhuc  modo  constat,  acidificationem 
fibrae  muscularis  non  ex  oxydatione,  sed  ex  mera  substantiae  cujusdam  fissione 
(Spaltung,  splitting,  dedoublement)  pendere.  Etenim  oxygenii  liberi  certam  copiam 
etiam  in  musculis  sanguinis  expertibus  contineri  posse  nemo  est  qui  neget. 

Quod  ffenesin  acidi  laetici  in  musculis  attinet,  Lehmann  et  Schlossberger  illud 
e substantiis  albuminosis  prodire  haud  improbabile  existimant,  atque  locis  infra 
citatis  ea,  quae  in  chemiae  organicae  statu  praesente  hac  de  re  proferre  possunt, 
luculenter  exposuere ^ Ex  Inosito,  saccharo  scilicet  musculari,  carnis  aut  casei 

re  commentario  rigoris  musculorum  omnino  mentionem  fecit  (Physiological  Experiraents  and  Ob- 
servations  on  the  cessation  of  the  contractilitj  of  the  Heart  and  Muscles  in  the  Asphyxia  of 
Warmblooded  Animals.  The  Edinburgh  Medie,  and  Surgic.  Journal  etc.  1828.  vol.XXIX.  p.37°). 

^ Rud.  Wagner’s  Handwbrterbuch  der  Pbysiologie  rait  Riicksicht  auf  physiologische  Patho- 
logie.  Bd.  III.  Abth.  II.  Braunschweig  1846.  S.  116.  122“. 

^ Mikroskopische  Anatomie  u.  s.  w.  Bd.  II.  Erste  Halfte.  Leipzig  1850.  S.  251.  252";  — 
Handbuch  der  Gewebelehre  des  Menschen  u.  s.  w.  3.  Auflage.  Leipzig  1859.  S.  200*. 

* Lehmainn,  Lehrbucb  der  physiologischen  Chemie.  Bd.I.  Leipzigl850.  S.  105£f.".  — Schloss- 
berger, Die  Chemie  der  Gewebe  u.  s.  w.  Leipzig  und  Heidelberg  1856.  Die  kontraktilen  Thier- 

putrescentis  contactu,  auctore  ipso  Scherer,  acidum  laeticum  oritur  \ Hoc  igitur 
modo,  fermentatione  scilicet  acida  Inositi,  putrescente  fibrina  musculari  inducta, 
fibrae  muscularis  acidificatio  commode  explicari  posset.  Cui  hypothe^i  Schloss- 
BERGER  recte  objecit,  Inositi  quantitatem  minutissimam  vix  usquam  in  musculis, 
excepto  musculo  cordis,  reperiri,  omnes  vero  musculos  acido  laetico  abundare. 

§.  X. 

NONNULLORUM  MOMENTORUM,  IMPRIMIS  CALORIS,  ACTIO  IN  FIBRAE  MUSCU- 
LARIS ACIDIFICATIONE  INDAGATVR.  FIBRAE  MUSCULARIS  ACIDIFICATIO  CUM 

FIBRINAE  MUSCULARIS  COAGULATIONE  NON  NECESSARIO  CONNEXA  EST. 

Musculus  ranae  gastrocnemius  aqua  destillata  temperaturae  mediae  (15°  C.) 
immersus  intra  horam  rigidus  atque  acidus  fit. 

Musculus  aqua  destillata  45°  C.  calida  per  quinque  horae  minuta  prima  im- 
mersus irritabilitatem  prorsus  amittit,  rigidus  atque  acidus  fit. 

Idem  in  balneo  olei  olivarum  aut  hydrargyri  ejusdem  temperaturae  evenit. 
Id  quod  demonstrat,  effectum  observatum  non  ex  aquae  destillatae  in  musculum 
diffusione  calore  aucta,  sed  ex  ipso  calore,  pependisse. 

Musculus  in  balneo  olei  olivarum  temperaturae  — 6°C.  inferioris^  congelatus, 
postea  temperatura  media  solutus,  rigidus  atque  acidus  evadit. 

Musculus  in  campana  cum  acidi  sulphurici  copia  reclusus  atque  siccatus, 
postea  aqua  emollitus,  rigidus  atque  acidus  invenitur. 

In  omnibus  his  casibus  acidificatio  fibrae  muscularis  cum  rigore  seu  coagu- 
latione fibrinae  muscularis  sese  conjungere  videtur.  Quod  quidem  non  semper 
observari,  sequentia  experimenta  demonstrabunt. 

Et  jam  ad  caloris  effectum  in  musculorum  reactione  mutanda  revertamus. 
Musculi  ranae  gastrocnemii  sex.  A,  B,  C,  D,  E,  F per  quinque  horae  minuta  prima 
aqua  destillata  45,  50,  55,  60,  75  et  100°  immergantur.  Omnes  scilicet  musculi 
irritabilitatem  prorsus  amittunt  atque  rigidi  fiunt,  superioribus  caloris  gradibus 
adeo  quasi  dupliciter  rigidi,  propter  coagulationem  albuminis  muscularis.  Quod 

substanzen.  S.  246  ff.".  — Lehmann  in  Fortsetzung  von  L.  Gmelin’s  Handbuch  der  Chemie  u.  s.  w. 
Heidelberg  1857.  Bd.  VIII.  Abth.  II.  S.  488*. 

^ Annalen  der  Chemie  und  Pharmacie  u.  s.  w.  1850.  Bd.  LXXIII.  S.  326.  327". 

^ Untersuchungen  iiber  thierische  Elektricitat.  Bd.  II.  Abth.  I.  Berlin  1849.  S.  181. 

vero  reactionem  chemicam  horum  sex  musculorum  attinet,  res  valde  inopinata 
occurrit.  Musculus  enim  A,  ut  jam  dixi,  acidus  invenitur,  ita  ut  sectio  ejus  trans- 
versa chartam  coeruleam  colore  rubro  inficiat  manifestissimo,  charta  rubra  contra 
ejusdem  sectionis  contactu  omnino  non  mutetur.  Musculi  B et  C reactionem  prae- 
bent dubiam,  B potius  acidulam,  C potius  neutralem,  musculus  D plane  neutralem, 
ita  ut  modo  supra  descripto  utramque  chartam  violaceam  reddat,  musculus  vero  E 
reactionem  neutralem  ad  alkalinam  vergentem.  Musculus  denique,  qui  tempera- 
turae aquae  bullientis  expositus  est,  manifestissime  alkalinus  invenitur,  neque  mu- 
sculi ranae  cocti,  putredini  permissi,  umquam  acidi  fiunt. 

Eadem  experimenta,  paucis  nimirum  caloris  gradibus  praetermissis,  oleo  oli- 
varum atque  hydrargyro  loco  aquae  destillatae  adhibitis  institui,  .atque  eundem 
plane  eventum  observavi. 

Ouae  experimenta  propterea  singulariter  me  obstupefecerunt,  quod  bene  no- 
vissem, succum  e carne  diversissimorum  animalium  minutatim  concisa  expressum 
atque  per  longius  temporis  spatium  coctum  reactione  acida  gaudere  \ Quum  vero 
musculos  ranae,  qui  sponte  riguerunt  atque  acidi  facti  sunt,  aut  carnem  bovinam 
in  taberna  laniaria  emptam,  quae  vehementissimam  reactionem  acidam  praebebat, 
per  horae  quadrantem  in  aqua  destillata  coxissem,  acida  remanserunt.  Ouumque 
musculum  ranae  gastrocnemium,  temperatura  45“  acidum  factum,  per  idem  tem- 
poris spatium  coxissem,  is  quoque  acidus  remansit.  Si  igitur  acidum  jam  aliquo 
modo  in  musculo  evolutum  est,  superioribus  caloris  gradibus  non  destruitur. 

Ouacum  conclusione  alia  experimentorum  series  prima  specie  minime  con- 
spirat. Si  enim  musculus  aqua  bulliente  immergitur,  omnes  ejus  interiores  partes 
omnes  deinceps  caloris  gradus  a temperatura  musculi  initiali  usque  ad  medii  cir- 
cumdantis temperaturam  percurrent.  Et,  si  musculus  eo  tempore,  quo  omnes  ejus 
partes  temperaturam  aquae  bullientis  nondum  acceperunt,  ex  ea  tollatur  atque  ejus 
sectio  chartae  exploratoriae  applicetur:  sectionis  imago,  in  charta  expressa,  annulis 
concentricis  diversi  coloris  constare  deberet,  quorum  quisque  fibrae  muscularis 
reactioni  diversae,  certo  temperaturae  gradu  effectae,  responderet.  Qua  cum  anti- 
cipatione mentis  eventum  in  rerum  natura  plane  congruere  facile  mihi  persuasi. 
Quum  enim  musculum  ranae  gastrocnemium,  per  certum  horae  minutorum  secun- 

* Liebig,  Annalen  der  Cliemie  und  Plianiiacie  u.  s.  w.  1847.  Bd.  LXII.  S.  289”;  — Clie- 
mische  Untersucliung  uber  das  Fleiscli  u.  s.  w.  Heidelberg  1847.  S.  33°. 

dorum  numerum  (4—6)  aqua  bulliente,  aut  hydrargyro  ejusdem  temperaturae, 
immersissem,  sectio  ejus  in  charta  exploratoria  annulum  fecit  rubrum,  spatium 
centrale  cingentem  reactionis  neutralis,  quae  est  musculi  in  statu  vivente.  Quum 
immersionem  paullo  plus  (per  6 — 9 horae  minuta  secunda)  continuassem,  macula 
concolor  fere  orta  est  rubra,  margine  vero  cincta  reactionem  neutro-alkalinam  in- 
dicante. Immersione  paullo  amplius  protracta,  margo  neutro  - alkalinus  distincte  al- 
kalinus  atque  latior  simul  factus  est,  dum  tota  tandem  macula  indolem  acciperet 
alkalinam.  Duratio  immersionis  ad  hos  effectus  obtinendos  requisita  non  commode 
definiri  potest,  quia  non  solum  e mole  ac  temperatura  initiali  musculi,  sed  etiam 
e natura  et  copia  medii  circumdantis,  denique  e caloris  quantitate,  per  unitatem 
temporis  vasi  advecta,  pendeat. 

Quaeritur  itaque,  qui  fiat,  ut  musculus  per  longiorem  in  aquam  45"  calidam 
immersionem  acidus  factus,  postea  aquae  bullienti  immissus,  non  denuo  alkalinus 
evadat,  musculus  contra  celeriter  omnes  caloris  gradus  a temperatura  initiali  usque 
ad  temperaturam  aquae  bullientis  deinceps  percurrens,  alkalinus  inveniatur. 

Primum  quidem  hoc  problema  triplicis  hypotheseos  ope  solvere  conatus  sum. 
Prima  hypothesis,  quam  facile  quisque  concedet,  haec  erat,  quantitatem  acidi,  in 
musculo  temperatura  40 — 50"  evoluti,  intra  certos  limites  eo  majorem  esse,  quo 
diutius  musculus  huic  temperaturae  expositus  fuerit.  Altera  hypothesis  multo  auda- 
cior  haec,  caloris  gradibus  superioribus  alkali  in  musculo  liberari.  Tertia  denique 
haec,  quantitatem  alkali  ita  liberati  majorem  esse  illa,  quae  ad  saturandam  acidi 
quantitatem  requireretur,  quae  in  musculo  aquae  bullienti  immisso  evolveretur, 
dum  quaeque  musculi  pars  per  temperaturam  40 — 50"  transiret;  illam  vero  alkali 
quantitatem  non  sufficere  ad  saturandam  acidi  quantitatem,  quae  in  musculis  sponte 
rigentibus  aut  in  musculis  temperaturae  40—50"  per  plura  horae  minuta  prima 
expositis  evolveretur. 

Ad  has  conjecturas  probandas  complura  institui  tentamina.  Certe  cum  iis 
conjecturis  congruit,  nec  musculum,  qui  aquae  frigidae  immissus  una  cum  ea 
usque  ad  ebullitionem  aquae  calefactus  sit,  nec  magnam  musculorum  molem,  e.  gr. 
utrumque  ranae  femur,  quae  aqua  jam  bulliente  immergatur,  reactionem  adtingere 
alkalinam;  quum  in  utroque  casu  musculi  diutius  in  temperatura  ad  acidificationem 
apta  commorentur,  quam  singulus  musculus  aquae  jam  bullienti  immissus.  Quod 
vero  alkali  attinet,  quod  superioribus  caloris  gradibus  in  musculis  evolvi  statue- 

ram,  non  ammonia  esse  poterat;  maculae  enim  coeruleae  musculorum  coctorum 
contactu  factae  durant,  quumque  bacillum  vitreum  acido  hydroclilorico  rite  diluto 
humectatum  prope  musculos  ranae  coctos  tenerem,  nullus  fumus  ortus  est.  Notatu 
dignissimum  hic  videbatur,  eam  temperaturam,  qua  musculus  calefactus  acidam 
reactionem  praebere  desinit,  cum  ea  satis  accurate  convenire,  qua  auctore  Ber- 
ZELio  albumen  carnis  bovinae^  atque  auctore  Grohe  albumen  carnis  ranarum^  coa- 
gulari coepit.  Fieri  potuisset,  ut  inter  coagulationem  albuminis  muscularis  alkali 
liberaretur,  sive  albumen  propterea  calore  coagularetur,  quod  alkali  cum  eo  con- 
junctum in  calore  aliquo  modo  liberaretur.  Quum  autem  serum  sanguinis  bovini 
adjecto  acido  hydroclilorico  accurate  neutrale  reddidissem,  atque  calore  albumen 
in  eo  contentum  coagulassem,  ne  minimum  quidem  alkali  vestigium  ortum  est. 
Simile  experimentum  cum  simili  eventu  in  liquore  albumen  musculare  continente 
institui  a musculis  expulso  quibus  magnam  aquae  destillatae  copiam  injeceram 
(cfr.  supra  pag.  17).  Liquor  per  se  reactionem  praestabat  neutralem.  Si  quidem 
reactio  ejus  ebullitione  atque  coagulatione  albuminis  hac  effecta  omnino  mutata 
est,  certe  non  magis  alkalina  facta  est. 

At  postea  omnia  haec  vana  atque  inutilia  esse,  experimentis  ulterioribus  edo- 
ctus sum.  Quum  enim  musculum,  quem  brevissima  in  aquam  bullientem  immer- 
sione acidum  reddideram,  post  refrigerationem  denuo  aqua  bulliente  immersissem 
atque  per  aliquod  tempus  coxissem,  alkalinus  non  factus  est,  sicut  exspectave- 
ram, sed  acidus  remansit.  Ecce  repugnantia,  ut  videtur,  duorum  experimentorum 
gravissima.  Acidum  in  musculo  brevi  immersione  in  aquam  bullientem  evolutum 
iterata  immersione  non  destruitur,  et  nihilominus  musculus,  si  in  aqua  bulliente 
sine  perturbatione  remanet,  alkalinus  evadit. 

Quae  tamen  omnia  nunc  una  explicatione  amplecti  non  admodum  difficile  est. 
Necesse  tantum  est,  ut  admittamus,  musculos  acpia  bulliente  continuo  immersos 
semper  neutro-alkalinos  remanere,  ita  ut  nullum  acidificationis  stadium  percurrant, 
idque  propterea  quod  non  satis  longe  in  temperatura  ad  acidificationem  apta  com- 
morentur. Si  vero  musculus  post  aliquot  horae  minuta  secunda  ex  aqua  bulliente 
tollatur,  certum  stratum  ejus  internum,  superficiei  quodammodo  concentricum,  for- 
tasse illo  ipso  tempore  temperaturam  ad  acidificationem  aptam  acceperat,  atque 

* Lehrbuch  der  Chemie  u.  s.  w.  Bd.  IX.  1840.  S.  STl". 

^ Annaleu  der  Chemie  urid  Pliarmacie  u.  s.  w.  1853.  Bd.  LXXXV.  S.  237°. 

illam  per  tempus  ad  acidificationem  efflciendam  sufficiens  servabit  Hoc  igitur 
stratum  acidum  evadet,  atque  ei  in  macula,  sectionis  contactu  in  charta  e.  gr, 
violacea  facta,  annulus  ruber  respondebit,  spatium  cingens  violaceum,  ubi  musculus 
reactionem  naturalem  obtinuit,  circumdatusque  annulo  coeruleo,  ubi  musculus  tam 
cito  calore  correptus  est,  ut  tempus  ei  non  fuerit,  reactionem  acidam  accipiendi. 

Restat  tantum,  ut  explicemus,  cur  musculus  temperatura  55 — 75“  rigidus  factus 
reactionem  praebeat  neutralem,  sicut  musculus  in  statu  vivente,  musculus  vero 
temperatura  aquae  bullientis  rigidus  factus  reactionem,  ut  mihi  visa  est,  magis  alka- 
linam.  Quae  tamen,  quum  ad  nostrum  propositum  minus  directe  pertineant,  explicanda 
Doct°  viro  Kuehne  relinquam,  qui  de  reactione  musculorum  calefactorum  similia 
experimenta  cum  simili  eventu  suo  consilio  instituit.  Quod  quidem  ad  hoc,  quod 
hic  agimus,  maximi  momenti  est,  musculos  nunc  edocti  sumus  adeo  dupliciter 
rigidos  fieri  posse  sine  ulla  acidificatione;  quo  primum  discimus,  hanc  cum  fibrinae 
muscularis  coagulatione  non  necessario  connexam  esse. 

At  ut  ea,  quae  de  caloris  effectu  hic  nobis  dicenda  sunt,  protinus  absolva- 
mus, musculos  in  camera  frigida  positos  atque  rigori  ac  putredini  permissos  vix 
acidos  fieri  addam.  Octavo  aut  decimo  die,  ut  supra  dixi,  contractilitatem  amit- 
tunt; hoc  tempore  eorum  reactio  adhuc  solita  neutralis  est.  Sensim  alkalina  fit 
reactio,  nullo  intervallo  interjecto,  quo  plane  acida  fuisset.  Attamen  maculae  inter- 
dum variegatae  sunt,  regionibus  rubellis  atque  coeruleis  interspersae.  Interdum 
res  valde  mirabilior  occurrit.  Inter  siccandum  enim  maculae  coeruleae  in  charta 
rubra  evanescunt,  in  charta  coerulea  contra,  cujus  color  primum  non  mutatus 
videbatur,  maculae  rubrae  apparent.  Numquam  vero  musculi  in  hac  temperatura 
rigescentes  ita  acido  redundare  videntur,  ut  in  temperatura  media. 

Jam  ad  alia  experimenta  transeamus.  Musculus  solutione  concentrata  natri 
hydrochlorici,  sulphurici,  kali  nitrici  immersus  non  fit  acidus,  sed  reactionem  ac- 
cipit neutralem,  ei  similem,  quam  hae  solutiones  praebent.  Memoratu  dignum  hic 
videtur,  auctore  Liebig  solutionem  fibrinae  muscularis  in  acido  hydrochlorico  valde 
diluto  solutionibus  natri  hydrochlorici  et  aliorum  salium  adjectis  praecipitari*. 

Musculus  alkohole  immersus  etiam  neutralis  remanet,  etsi  postea  in  aqua 
destillata  emollitur. 

Concludamus  igitur,  fibrinam  muscularem  coagulari  posse  sine  fibrae  muscu- 
^ Annalen  der  Chemie  und  Pharmacie  u.  s.  w.  1850.  Bd.  LXXIII.  S,  126°. 

laris  acidificatione;  dubium  vero  adhuc  remanere,  utrum  acidificatio  fibrae  mu- 
scularis sine  coagulatione  umquam  occurrere  possit.  Cujus  rei  certissimum  discri- 
men experimenta  ulterius  a me  enarranda  nobis  afferent. 

§.  XI. 

ALIORUM  ANIMANTIUM  MUSCULI,  QUOD  ACIDI  IN  STATU  VIVENTE 
PKAEEXISTENTIAM  ATTINET,  INVESTIGANTUR. 

Jam  tempus  est,  ea,  cpiae  de  musculorum  reactione  chemica  in  ranis  didi- 
cimus, experimentis  in  aliorum  animantium,  calidi  praesertim  sanguinis,  musculis 
institutis  confirmandi. 

A.  Pisces. 

E piscium  classe  in  periculis  usus  sum  Cyprino  carassio,  Chrysitide  tinca. 
Esoce  lucio.  Perca  fluviatili.  Quorum  omnium  carnem  initio  alkalinam,  postea  plus 
minus  acidam  inveni,  excepta  carne  Percae,  quae  in  duobus  experimentis  neutralis 
tantum,  modo  supra  descripto,  vere  acida  vero  non  evasit.  Nec  immersio  carnis 
Percae  in  aquam  destillatam  temperaturae  45  “ per  decem  horae  minuta  prima  vel 
temperaturae  mediae  per  complura  nychthemera  acidam  eam  reddidit. 

IS.  Aves. 

Caro  calida  atque  palpitans  Columbae  modo  capite  privatae.  Gallinae  veneno 
Curara  interfectae,  nullum  reactionis  acidae  vestigium  praestat.  Carnem  Columbae 
alkalina.  Gallinae  potius  neutrali,  modo  supra  descripto,  ad  alkalinam  vergente, 
reactione  instructam  inveni.  Contractilitate  amissa,  rigoreque  perfecto,  utriusque 
avis  caro  manifeste  acida  facta  est. 

Caloris  effectum  in  carnis  muscularis  Columbae  et  Gallinae  acidificatione  hunc 
inveni,  ut  immersio  in  aquam  destillatam  temperaturae  45“  per  quinque  aut  decem 
horae  minuta  prima  ad  acidificationem,  ut  in  rana,  non  sufficiat,  sed  temperatura 
hic  50 — 55“  ad  hoc  requiratur.  Temperatura  vero  aquae  bullientis  harum  avium 
carnem  non  ut  ranarum  alkalinam,  sed  neutralem  tantum  (nostro  scilicet  sensu) 
reddidit. 

C.  Iffanimaiia. 

Bovem  in  laniena  coram  me  mactatum  habui,  atque  carnem  ejus  muscularem 
calidam  adhuc  et  palpitantem  duplici  chartae  exploratoriae  taeniae  applicavi:  reactio 

manifeste  alkalina  observata  est,  atque  ita  remansit,  dum  caro  calorem  et  con- 
tractilitatem  amisit  atque  riguit,  ubi  tandem,  scilicet  plures  post  horas,  distincte 
acida  facta  est. 

Prorsum  easdem  observationes  in  Porco,  Cane,  Cuniculo,  Cavia  cobaya  feci. 
In  Porco  pinguedo  observationem  difficiliorem  reddit.  Quod  denique  carnem  hu- 
manam attinet,  doctissimus  atque  amicissimus  vir  Henricus  Bence  Jones,  literis 
Londini  die  XI  ante  Calendas  Apriles  hujus  anni  datis,  haecce  mecum  communi- 
cavit; »Liebig’s  original  statement  of  acid  in  the  muscles  I found  was  not  cor- 
»rect  by  examination  of  the  muscles  of  a just  amputated.  I found  no  trace 
» of  acidity.« 

In  omnibus  his  experimentis  caro  adhuc  sanguinem  continebat,  cujus  reactio 
alkalina  reactionem  acidi  in  fasciculis  musculi  contenti  fortasse  occultabat.  Quum 
vero  e cuniculi  vivi  extremitatibus  inferioribus,  ope  siphonis  in  aortam  abdomi- 
nalem immissi,  sanguinem  aqua  saccharina  ejus,  quam  supra  dixi,  concentrationis, 
at  37“  C.  calida,  eluerem,  dum  liquor  coloris  expers  e vena  cava  inferiore  pro- 
flueret, reactionem  musculorum  alkalinam  inveni,  ab  ea,  quam  musculi  sanguine 
repleti  praebebant,  vix  dignoscendam. 

Carnem  cuniculi,  sanguinis  expertem,  postquam  per  horae  minuta  prima 
quinque  aqua  destillata  50“  calida  immersa  fuit,  acidam,  postquam  vero  per  duo 
aut  quinque  horae  minuta  prima,  aut  per  longius  tempus,  in  aqua  bulliente  ver- 
sata erat,  neutralem,  alkalinam  vero,  ut  ranae  caro  facta  fuisset,  non  reperi, 
quamquam  segmenta  carnis  adhibui,  gastrocnemio  ranae  non  majora,  ut  suspi- 
cionem praecaverem,  calorem  ea  minus  celeriter  penetrasse  (cfr.  supra  p.  23). 

Simile  tentamen  in  cane  institui,  cui  atroci  illo  veneno,  quod  in  Guiana  a 
gente  Macusiorum  miscetur  \ vim  musculos  contrahendi  ademeram.  Simul  atque 
membra  solvebantur,  abdomen  aperui  atque  alterum  pedem  aqua  saccharina  tem- 
peraturae mediae  in  arteriam  iliacam  communem  injecta  a sanguine  liberavi.  Intra 
alterius  et  intra  tertii  siphonis  exinanitionem  leves  orti  sunt  musculorum  tremores. 
Musculi,  etsi  nullus  in  iis  remanserat  sanguis,  colorem  rubrum  non  plane  ami- 
sere. Reactionem  praebuere  neutralem,  chartam  coeruleam  leviter  rubefacientes, 
chartam  rubram  coeruleam  reddentes,  chartam  autem  violaceam  omnino  non  mu- 

^ Sir  Robert  Schomburgk,  The  Urari,  or  Arrow  poison  of  the  Indians  of  Guiana.  Phar- 
niaceutical  Journal  for  ApriI,  1857"., 

tantes.  Musculi  alterius  lateris,  sanguine  redundantes,  reactionem  potius  alkalinam 
offerebant.  Post  aliquot  horas  caro  utriusque  pedis  vehementer  acida  inventa  est. 

Ex  his  experimentis  sequitur,  ea,  quae  in  sola  Rana  esculenta  hactenus  ob- 
servavimus, ad  omnes  vertebratorum  classes  aeque  pertinere.  Jam  patet,  in  hac 
animalium  serie  musculos  in  statu  vivente  reactione  acida  instructos  nusquam 
reperiri,  sed  reactionem  musculorum  vere  recentium  intra  limites  variare  debilis 
reactionis  alkalinae  atque  reactionis  eo  sensu  neutralis,  quem  supra  exposui. 

De  animantium  vertebris  carentium  carne  musculari  disquisitiones,  quod  ejus 
reactionem  chemicam  attinet,  nondum  feci. 

An  reactio  carnis  animalis  mutetur  prout  aut  vegetabilibus  aut  carne  ale- 
retur aut  morti  e fame  traderetur,  quod  in  rattis  commodissime  fieri  posset,  ex- 
periundi  otium  hactenus  quoque  mihi  defuit. 

Quod  reliquum  est,  nova  jam  nobis  praesto  est  auctorum,  quod  carnis  recentis 
reactionem  attinet,  erroris  explicatio.  Postquam  enim  a Berzelio  reactio  musculo- 
rum acida  promulgata  erat,  qui  de  propria  hujus  rei  observatione  cogitabant,  facile 
sola  charta  coerulea  usi  sunt.  Quam  quum  plus  minus  rubefieri  vidissent,  musculis 
recentibus  reactionem  acidam  recte  tribui  censuere,  maculam  coeruleam  in  charta 
rubra  sese  non  minus  observaturos  fuisse,  experimentum  si  fecissent,  non  suspicantes. 

§.  XII. 

MUSCULI  STRIIS  TRANSVERSIS  CARENTES,  SEU  LAEVES  DICTI,  EMORIENTES 
NUMQUAM  ACIDI  FIERI  AUCTORI  VISI  SUNT. 

IIP  Lehmann,  ut  supra  notavimus,  liquorem  e tunica  musculari  ventriculi  por- 
cini atque  aortae  bovinae  expressum  acidum  invenit,  ideoque  musculis  striis 
carentibus  seu  laevibus  dictis  eandem  reactionem  acidam  tribuit,  ac  musculis 
transverse  striatis  \ Cui  DocU  viri  Gustavi  Siegmund  observatio  addenda  est, 
qui  quum  uterum  mulieris  puerperae  chemice  indagasset,  extractum  aquosum  acida 
reactione  instructum  invenit,  atque  ex  eo  acidum  formiceum,  aceticum^,  atque,  ut 
ipse  mihi  enarravit,  laeticum  paravit. 

^ Lehrbuch  der  physiologischen  Chemie.  Bd.  III.  Leipzig  1852.  S.  72.  TS";  — Fortsetzung 
voQ  Gmelin’s  Handbucli  der  Chemie  u.  s.  w.  Heidelberg  1857.  Bd.  VIII.  Ablb.ll.  S.478*. 

^ Verhandlungen  der  pbysikaliscb-raedicinisclien  Gesellscbaft  in  Wiirzburg.  Redigirl  von 
A.  Kolliker,  F.  Scanzoni,  J.  Scherer.  Bd.  III.  1852.  S.  50°. 

CP  M.  S.  ScHULTZE  tamen  jam  anno  1849,  quum  extractum  aquosum  tunicae 
mediae  aortae  bovinae  parasset,  alkalinam  ejus  reactionem  fuisse  adnotavit\  Quod 
Lehmann,  et  deinde  Schlossberger,  e putredine  incipiente  deducere  conati  sunt^ 
quamquam  Schultze  aortam  recentem  fuisse  diserte  narraverat.  Ipse  vero  Lehmann 
extractum  e tunica  dartos,  quae  longe  puriorem  musculorum  laevium  accumula- 
tionem offert  quam  aorta,  prorsus  neutralem  invenit ^ 

Equidem  reactionem  musculorum  laevium  cum  recentissimorum,  tum  in  tem- 
peratura media  (1 5 “C.)  emorientium  usque  ad  putredinem  perfectam  semper  alka- 
linam inveni. 

Quum  enim  ventriculum  columbae  aut  gallinae  muscularem,  qui  omnium 
longe  commodissimam  opportunitatem  nobis  praebet  musculorum  laevium  molem 
sufficientem  indagandi^  ex  animali  recens  necato  excidissem,  atque  reactionem 
parietum  ejus  muscularium  subinde  usque  ad  putredinem  perfectam  indagassem, 
nullum  umquam  vestigium  acidi  observavi.  Reactio  initio  debiliter  alkalina  inci- 
piente putredine  manifeste  alkalina  facta  est. 

Eodem  modo  in  meis  experimentis  tunica  muscularis  coli,  aorta  bovis  coram 
me  mactati  se  habuerunt. 

Uterum  humanum  examinandi  opportunitatem  proh  dolor  ipse  non  habui,  quum 
ex  illo  tempore,  quo  primum  hac  de  re  cogitavi,  usque  ad  hanc  diem,  nullus  uterus 
ad  hanc  investigationem  aptus  amicissimis  viris  Reichert  etViRCHOW,  qui  in  theatro 
anatomico,  inque  nosocomio  Caritatis  cadaveribus  secandis  praesunt,  occurrerit. 

Frustra  tentavi,  an  intestinum  Chrysitidis  tincae  atque  organon  peculiare 
illud  contractile,  in  Cyprinoidorum  palato  situm,  acidam  praebitura  essent  rea- 
ctionem, ob  fasciculos  striatos  in  iis  contentos.  Reactio  alkalina  usque  ad  putre- 
dinem remansit.  At  facile  reactio  acida  fasciculorum  transverse  striatorum  rea- 
ctione telarum  ambientium  alkalina  occultata  est. 

^ Annalen  der  Chemie  und  Pharmacie  u.  s.  w.  1849.  Bd.  LXXI.  S.  283*. 

^ Lehmann  loco  modo  citato,  Schlossberger,  die  Chemie  der  Gewebe  u.  s.  w.  Leipzig  und 
Heidelberg  1856.  Kontraktile  Thiersubstanzen.  S.  165*. 

^ Loco  modo  citato. 

* CP  Leydig  hos  musculos  transitionem  formare  a musculis  vere  laevibus  ad  musculos  striatos 
docet  (Lehrbuch  der  Histologie  u.  s.  w.  Frankfurt  a.  M.  1857.  S.  324°).  Quod  si  recte  opina- 
tus est,  quae  ex  meis  experimentis  deducenda  sunt,  eo  non  infirmantur,  sed  contra  confirmantur. 

Fragmenta  parietis  muscularis  ventriculi  gallinacei  aqua  destillata  tempera- 
turae mediae,  aut  cujusvis  temperaturae  usque  ad  ebullitionem,  per  quodvis  tem- 
poris spatium  immersa,  in  meis  experimentis  numquam  acida  evaserunt. 

§.  XIII. 

QUAE  CUM  CONTRACTIONE  MUSCULORUM  SESE  CONJUNGERE  HACTENUS 
DICTAE  SUNT  MUTATIONES  CIIEMICAE  ENUMERANTUR. 

Processus  chemicos  cum  contractione  musculorum  sese  conjungere,  jam  diu 
apud  Physiologos  constat.  Variae  phaenomenorum  series  ad  hanc  conclusionem 
perducunt. 

Fatigatio  et  exhaustio  musculorum  valde  contentorum,  cum  in  corpore  vivo, 
tum  in  experimentis  in  musculis  excisis  institutis,  non  nisi  mutatione  substantiae 
eorum  commode  explicari  possunt,  quae  proxime  cere,  ut  Eduardus  Weber  de- 
monstrare studuit \ mere  physica  est,  cujus  causam  remotiorem  vero  chemicam 
esse,  sequentibus  perpensis,  facile  concedes. 

Musculi  enim  frequenter  exerciti  robore  atque  mole  crescunt,  musculi  otio 
permissi  atrophici  fiunt.  Hac  ex  causa  diversus  diversorum  musculorum  color  in 
uno  eodemque  animali,  saepius  observatus^,  pendere  videtur,  nec  non  coloris 
atque  saporis  differentia  inter  ejusdem  speciei  animalium,  e.  gr.  Cervorum  capreo- 
lorum, Leporum  cuniculorum,  silvestrium  ac  mansuetorum,  musculos.  Musculi  quo- 
rum nervi  secti  sunt,  auctore  Reid®,  contractilitatem  servant,  dummodo  certis  tem- 
poris intervallis  rite  exerceantur. 

Haec  quidem  e circulatione,  repetitis  contractionibus  aucta,  pendere  dici  po- 
tuerint. Quae  exceptio  non  ad  sequentia  argumenta  pertinet.  Caro  animalium,  a 
venatoribus  ad  mortem  agitatorum,  sapore  ab  alia  carne  discrepare,  atque  citius 
putrescere,  antiquitus  observatum  est*.  Caro  equorum,  qui  tetano  interierunt,  auctore 

‘ Rud.Wagner,  Handworterbuch  der  Phjsiologie  u.  s.w.  Artikel;  »Muskelbe\vegung«.  Bd.  III. 
Abtb.II.  Braunscbweig  1846.  S.116.  121.  122°. 

^ Carlisle,  The  Croonian  Lecture  on  Muscular  Motion.  Pbilosophical  Transaclions  etc.  For 
the  year  1805.  P.  I.  p.  4°. 

* Report  of  the  tentb  Meetiug  of  the  British  Association  etc.  Held  at  Glasgow  in  August  1840. 
London  1841.  Transactions  of  the  Sections.  p.  155°;  — Ldnstitut.  t.  IX.  1841.  N“377.  p.  95°. 

^ »C’est  parce  que  1’action  vitale  du  lievre  que  le  chasseur  a force  est,  pour  ainsi  dire, 
epuisee  par  une  fatigue  excessive,  que  cet  animal  se  roidit  en  iiiourant:  c’est  par  la  meme  rai- 

Gurlt  solito  calidior,  quasi  semicocta,  colorem  latericium  praebens  \ Musculos  mas- 
seterem  ac  temporalem  hominis  tetano  laborantis  A.  G.Sommer  tam  brevi  post  mortem 
riguisse  narrat,  ut  parum  abesset,  ut  musculorum  contractio  vitalis  continuo  in  ri- 
gorem mortualem  transiretl  Musculos  animalium  strychnino  interfectorum  Bruecke 
octies  citius  quam  usitate  rigescere  vidit ^ Musculos  stimulo  electrico  fatigatos  so- 
lito prius  putrescere  innumeris  testimoniis  confirmatur,  quorum  graviora  nonnulla 
in  libro  meo  collegi^  Denique  musculos  frequenter  convulsos  praecoci  putredine 
corripi,  adeo  mentem  vulgi  percussit,  ut,  auctore  Valli  \ piscatores  praedae  caput 
obterere  soleant,  ne  musculi  continuis  trepidationibus  exhauriantur. 

Quibus  addendum  est,  in  contractione  musculorum  calorem  evolvi,  ut,  quod 
musculos  in  corpore  vivo  circulatione  gaudentes  attinet,  Cl*  viri  Peart®,  Becquerel 
et  Brescuet,  Gierse,  recentissime  tempore  Ziemssen^  quod  musculos  circulatione 
privatos,  Thomas  Buntzen®  atque  Helmholtz®  demonstravere. 

Alia  argumentorum  cohors  ex  observationibus  originem  ducit,  quae  ad  totius 
organismi  functionum  mutationem,  exercitatione  musculorum  effectam,  pertinent. 
Post  vehementes  corporis  exercitationes  ciborum  appetentiam  atque  necessitatem 
auctam  esse,  nemo  est  qui  non  in  se  ipso  expertum  habeat.  Ex  eadem  causa 

son  qu’il  redevient  mou  beaucoup  plus  tot  qu’un  lievre  tue  d’un  coup  de  fusil;  que  sa  chair 
est  plus  tendre,  et  qu’elle  se  falsande  bien  plus  promptement.«  Nysten,  Recherches  de  pbysio- 
logie  et  de  chiraie  pathologiques,  etc.  Paris  1811.  p.  403". 

^ Gurlt,  Lehrbuch  der  patbologischen  Anatoinie  der  Haussaugetbiere.  Berlin  1831.  Bd.  I. 
S.  124". 

® De  signis  mortem  hominis  absolutam  ante  putredinis  accessum  indicantibus.  P.ll.  Hauniae  1833. 

® Muller’s  Archiv  u.  s.  w.  1842.  S.  185". 

* Untersuchungen  iiber  thierische  Elektrlcitat.  Bd.  11.  Abth.  I.  Berlin  1849.  S.  181.  Anm.  3. 

® Richard  Fowler,  Experiments  and  Observations  relative  to  the  Influence  lately  disco vered 
by  M.  Galvani,  and  commonly  called  Animal  Electricity.  Edinburgh  1793.  p.  31";  — Alexander 
MoNRo’Sj  und  Richard  Fowler’s  Abhandlung  iiber  thierische  Elektricitat  und  ihren  Einflufs  auf 
das  Nervensystem.  Leipzig  1796.  S.  72". 

® Al.  V.  Humboldt,  Die  gereizte  Muskel-  und  Nervenfaser.  Posen  und  Berlin  1797.  Bd.  11. 
S.  160". 

^ Die  Elektricitat  in  der  Medicin.  Berlin  1857.  S.  16". 

® Momenta  quaedam,  in  variis  de  caloris  animalis  ortu  dijudicandis  theoriis,  inque  novo  illius 
secundum  leges  dynamicas  explicandi  genere,  praecipue  trutinanda  etc.  Hafniae  1804.  p.  150°;  — 
Gilbert’s  Annalen  der  Physik.  1807.  Bd.  XXV.  S.  157". 

® Muller’s  Archiv  u.  s.  w.  1848.  S.  144". 

certas  in  urinae  compositione  mutationes  occurrere,  CP  viri  Fr.  Simon  etlEHMANN^ 
nos  docuere,  quorum  observationibus  recentiori  tempore  innumerae  fere  aliorum 
auctorum  animadversiones  adjectae  sunt,  quas  IIF  Lehmann  summa  cum  industria 
collegit^  Simul  oxygenii  inhalationem  acidique  carbonici  per  pulmones  excretionem 
augeri  complurium  auctorum  testimoniis  constat,  quorum  catalogum  maxime  com- 
pletum apud  Cl“  virum  H.  Milne  Edwards  invenies®. 

Haec  omnia  quidem  minus  directe  processus  chemicos  cum  contractione  mu- 
sculorum conjunctos  esse  demonstrabant.  Primus  vero  qui  vestigia  illa  sequutus 
mutationes  musculorum  valde  exercitorum  chemicas  absque  ulla  ambiguitate  in 
lucem  protulit,  CP  Helmholtz  fuit,  qui  in  musculis  Ranae  esculentae,  Gadi  lotae. 
Columbae,  electricitate  fatigatis  extractum  spirituosum  auctum,  extractum  aquosum 
deminutum  invenit,  ratione  habita  quantitatis  utriusque  extracti  in  musculis  quietis 
inventae  \ 

Quae  sagacissimi  atque  amicissimi  viri  observatio  certe  differentiam  aliquam 
in  compositione  chemica  musculorum  exercitorum  atque  quietorum  indicat.  Quum 
autem  utramque  musculorum  portionem,  contractilitate  alterius  exhausta,  initio 
operationum  chemicarum,  ut  putredinem  praecaveret,  aqua  bulliente  immersisset; 

^ Rud.  Wagners  Handworterbuch  der  Physiologie  u.  s.  w.  Artikel  »Harn«.  Bd.  II.  Braun- 
schweig  1844.  S.  21°. 

^ Fortsetzung  von  L.  Gmelin’s  Handbuch  der  Cbemie  u.  s.  w.  Bd.  VIII.  Abth.  II.  S.  306  ff. 

® Legons  sur  la  physiologie  et  fanatoraie  coraparee  de  rhorame  et  des  aniraaux  etc.  Paris 
1857.  t.  II.  p.  530°.  — Sola,  quod  equidem  noverim,  IIP  Scharling  experimenta  ab  auctore  prae- 
termissa sunt  (Erdmann  und  Marchand,  Journal  fiir  praktische  Chemie.  1845.  Bd.  XXXVI. 
p.  458°;  — 1849.  Bd.  XLVlll.  p.  439.  440°).  — Addendae  porro  C1‘  Hirn  observationes,  ex  illo 
tempore  vulgatae.  Cfr.  Recherches  sur  1’Equivalent  raecanique  de  la  Chaleur,  presentees  a la  So- 
ciete  de  Physique  de  Berlin.  Colmar  1858.  p.  44  et  suiv.°. 

“ MijLLER’s  Archiv  u.  s.  w.  1845.  S.  72°.  Notatu  non  indignum  videtur,  analysin  cordis 
bovini  a Braconnot  institutam  (Annales  de  Chimie  et  de  Physique.  Aout  1821.  t.  XVII.  p.  388°) 
ab  analysi  aliorum  ejusdem  animalis  musculorum  a Berzelio  facta  (Lehrbuch  der  Chemie  u.  s.  w. 
Bd.  IX.  Dresden  und  Leipzig  1840.  S.  588°)  ita  discrepare,  ut  expectare  debemus,  si  perpetuae 
inter  vitam  cordis  agitationis  rationem  habeamus.  Etenim  ratio  extractorum  spirituosorum  a Bra- 
coNNOT  e corde  aque  Berzelio  e reliqua  carne  paratorum  : : 1.078  : 1.000,  ratio  vero  extractorum 
aquosorum,  ut  a Berzelio  computata  sunt,  : : 0.143  : 1.000.  Ipse  scilicet  Bracopjnot  extracti  aquosi 
mentionem  non  fecit,  quod  Berzelius  hisce  verbis  monet:  »Auch  scheint  Braconnot  nicht  seine 
Aufmerksamkeit  auf  das  Wasserextract  des  Fleiscbes  gericbtet  zu  haben,  und  die  0.15  (pCt.), 
welche  hierunter  aufgenommen  sind,  bestehen  blofs  aus  phospborsaurcm  Natron.«  (L.  c.) 

quumque  ex  experimentis  nostris  supra  relatis  sequatur,  carnem  muscularem  tali 
immersione  certam  mutationem  experiri,  quae  ex  omnibus  illis  momentis,  supra 
(p.  23)  a nobis  enumeratis,  pendeat;  dubitare  nunc  possemus,  an  differentia  ab 
Helmholtz  observata  in  musculis  non  coctis  eodem  modo  sese  repraesentaret  atque 
in  musculis  coctis,  necessitasque  ante  oculos  posita  est,  experimenta  ejus,  hujus 
momenti  ratione  habita,  repetendi. 

Alia  mutationum  chemicarum  cum  contractionibus  musculorum  frequentibus 
conjunctarum  vestigia  directa  ex  illo  tempore  reperta  sunt  a Justo  Liebig,  qui  in 
carne  vulpium  a venatoribus  occisarum,  inque  corde  bovino,  solita  majorem  Krea- 
tini  copiam  invenit';  a Scherer,  qui  in  corde  bovino  cum  novam  illam  sacchari 
speciem,  Inositum  sibi  nominatum,  tum  Hypoxanthinum  detexit,  quorum  copia  in 
reliquis  musculis  certe  minima  est^;  denique  a Carolo  Matteucci,  qui  musculos 
convulsos  plus  oxygenii  absorbere  atque  acidi  carbonici  exhalare  observasse  sibi 
visus  est  quam  musculos  quietos*.  Hujus  experimenta  cum  eodem  eventu  a Cl° 
Valentin  repetita  sunt^;  neuter  vero  acutissimorum  virorum  exploravisse  videtur, 
quantum  ipsae  contractiones,  quantumque  aeris  agitatio  illis  effecta,  ad  augendum 
respirationis  muscularis  effectum  in  his  experimentis  valuerint. 

^ Annalen  der  Chetnie  und  Pharmacie  u.  s. w.  1847.  Bd.  LXII.  8.292';  — Cheniische  Unter- 
suchung  liber  das  Fleisch  u.  s.  w.  S.  36.  37”. 

^ Annalen  der  Chemie  und  Pharmacie  u.  s.  w.  1850.  Bd.  LXXIII.  S.  322.  328”;  — Verhand- 
lungen  der  physikalisch-medicinischen  Gesellschaft  in  Wiirzburg  u.  s.w.  1850.  Bd.  I.  S.  51”;  — 
Bd.  II.  1852.  S.  212.  298”;  — Canstatt’s  Jahresbericht  iiber  die  Fortschritte  der  gesamm- 
ten  Medicin  u.  s.  w.  im  Jahre  1851.  Bd.  I.  Physiologische  Wissenschaften.  Wiirzburg  1852. 
S.  91.  92”. 

* Recherches  sur  les  Phenomenes  physiques  et  chiraiques  de  Ia  contraction  musculaire.  Comptes 
rendus  etc.  7Avrill856.  t.XLII.  p.  648”;  — Gazette  medicale  de  Paris.  3“®  Serie.  t.XI.  p.245”;  — 
Annales  de  Chimie  et  de  Physique.  Juinl856.  3“®  Serie,  t.  XLVII.  p.  129°;  — Archives  des  Sciences 
physiques  et  naturelles.  Mai  1856.  t.  XXXII.  p.  22”;  — The  London  and  Edinburgh  Philosophical 
Magazine  etc.  June  1856.  4.  Series.  Vol.  XI.  p.  461”;  — The  American  Journal  of  Science  and 
Arts  etc.  September  1856.  2.  Series,  vol. XXII.  p.  270”;  — 11  nuovo  Cimento  ec.  Tom.III.  1856. 
p.  24”;  — Lezioni  di  Elettro-Fisiologia.  Corso  dato  nell’  Universita  di  Pisa  nell’  anno  1856.  To- 
rino  1856.  p.XXXV”;  — Cours  d’Electro-physiologie  etc.  Paris  1858.  p.  157”. 

^ Wunderlich’s  Archiv  fiir  physiologische  Heilkunde.  1857.  S.  285”. 

§.  XIV. 

MUSCULI  STRIATI  FREQUENTER  CONVULSI  ACIDI  FIUNT. 

Equidem  mutationem  musculorum  chemicam,  vehementes  illorum  contractiones 
subsequentem,  detexi,  quae,  cum  hujus  commentarii  argumento  arctissime  con- 
juncta, plerisque  ejusdem  generis,  quae  modo  enumeravi,  phaenomenis  eo  excellit, 
quod  absque  ulla  incertitudine  aut  ambiguitate  multo  commodius  observari  potest 
atque  sensu  chemico  quoque  melius  delinita  est.  Musculorum  enim  valde  con- 
tentorum, facultate  vero  sese  contrahendi  adhuc  gaudentium,  sectionem  transver- 
sam reactionem  acidam  praebere  inveni.  Experimentum  diverse  perfici  potest. 

A,  jEx|ieriiiienta  iii  ranis  facta. 

Primum  ranam  ita  praeparavi,  ut  de  animali  nihil  restaret,  nisi  columna  ver- 
tebralis cum  medulla  spinali  ea  contenta,  nervus  alter  ischiadicus  atque  musculus 
gastrocnemius.  Tum  musculum  gastrocnemium  ope  apparatus  mei,  nomine  «Schlit- 
ten-Apparat«  vulgati,  rszaviCsiv  coepi;  initio  medullam  spinalem  debilissimis  ictibus 
irritans,  atque  prout  ejus  vires  declinabant,  sensim  fortioribus  usus  irritamentis; 
deinde  pariter  vires  omnium  nervi  partium  ordine  exhauriens,  donec  ad  musculum 
ipsum  attingerem;  postremo  hunc  ictibus  exponens,  dum  etiam  vehementissimis 
apparatus  fluminibus  ad  contractiones  pro  tempore  non  amplius  incitaretur.  Quum 
nunc  sectionis  ejus  transversae  reactionem  cum  reactione  sectionis  transversae 
alterius  ejusdem  ranae  gastrocnemii,  qui  quietus  remanserat,  comparassem:  macula 
musculo  irszavKSiisvio  facta  manifeste  magis  rubra  inventa  est,  quam  macula  mu- 
sculo quieto  facta,  et  haec  macularum  differentia  post  siccationem  distincta  remansit. 
Post  aliquot  horae  minuta  prima  elapsa  caeterum  musculi  exhausti  atque  dissecti 
fragmenta  denuo  stimulo  electrico  obedivere. 

Contra  hujus  experimenti  eventum  eadem  suspicio  moveri  potuit,  quam  Helm- 
HOLTZ  in  suis  tentaminibus  supra  relatis  eo  vitare  conatus  est,  quod  machinam 
electricam,  loco  fluminum  galvanicorum  aut  quae  dicuntur  inductorum,  ad  xszavi^siv 
adhibuit,  mutationem  nempe  chemicam  in  musculo  non  contractione  ejus,  sed  ele- 
ctrolysi  effectam  esse,  quum  postremo  musculus  ipse  supra  electrodos  stratus  esset. 
Experimentum  igitur  iteravi,  hujus  momenti  ratione  habita;  eadem  vero  differentia 

inter  maculas  musculo  hsTavKffispo)  atque  quieto  factas  apparuit,  etsi  propter  mi- 
norem tetani  durationem,  aut  contractionum  summam,,  paullo  minus  distincta. 

Idem  periculum  in  rana  viva  hocce  modo  repetivi.  Ranae  in  machina,  quam 
in  libro  meo  descripsi  \ firmatae  aortam  abdominalem  ligavi,  atque  nervum  ischia- 
dicum alterius  lateris  in  poplite  dissecui.  Deinde  taenias  e zinco  confectas  duas 
per  pellem  dorsi  trajeci,  unam  in  scapularum,  alteram  in  lumborum  regione.  Tae- 
nias cum  extremitatibus  voluminis  fili  cuprei  secundarii  mei  apparatus,  voluminis 
primarii  autem  extremitatem  unam  cum  pendulo  metronomi,  a Maelzel  inventi, 
alteram  filo  duplici  cum  zinco  atque  platino  duorum  elementorum,  quae  nomi- 
nantur, Groveanorum  connexui,  quorum  platinum  atque  zincum  cum  duabus  scu- 
tellis hydrargyro  plenis  conjuncta  erant.  Pendulum  vero  metronomi  quum  inter 
oscillandum  modo  in  hanc,  modo  in  illam  scutellam  immergeret,  flumen  galvanicum, 
nunc  in  hoc,  nunc  in  illo  elemento  ortum,  circulum  apparatus  primarium  nunc 
hac,  nunc  illa  directione  percurrit.  Per  totum  autem  tempus  quod  immersio  pen- 
duli in  hydrargyrum  durabat,  quippe  quod  horae  minutum  secundum  circiter  aequa- 
bat, lamina  apparatus  elastica  oscillabat,  atque  ictuum  series,  qui  inducti  vocantur, 
electricorum,  medullam  ranae  spinalem,  modo  hac,  nunc  illa  directione  perrum- 
pebat, ita  ut  omnes  animalis  musculi  convellerentur,  iis  exceptis,  quorum  nervi 
secti  erant.  Mox  vero  ii  tantum  ictus  ad  excitandam  medullam  valuere,  qui,  inter 
aperiendum  circulum  primarium  orti,  in  medulla  ab  humeris  ad  lumbos  descen- 
derent. At  ictus  contrarii  ad  restituendum  statum  medullae,  illis  ictibus  alteratae, 
pristinum  serviebant.  Mirum  erat,  quodammodo  animalis  arbitrio  permissum  esse, 
utrum  ictibus  rstavitovai  obediret,  necne.  Interdum  duas,  tres,  plures  penduli  im- 
mersiones, quae  ictibus  in  medulla  descendentibus  respondebant,  praetermittebat; 
tum  subito,  nulla,  quod  noverim,  re  mutata,  quam  vehementissime  irsiccvi^ew.  Mi- 
rum quoque  erat,  ranam,  quum  in  eo  statu  versabatur,  quo  ictibus  resistebat, 
statim  ictibus  obedire  atque  iis  quam  vehementissime  convelli,  si  manu  corripie- 
batur. Quae  quomodocumque  se  habeant,  ingens  certe  contractionum  summa  hoc 
modo  elici  potest.  Pendulum  enim  in  horae  minuto  primo  38.5  oscillationes  faciebat, 
atque  in  duas  horas  experimentum  commode  protrahi  poterat,  ita  ut,  ictuum  tan- 
tummodo medullam  deorsum  percurrentium  ratione  habita,  120X  19.25  = 2310 vices 

^ Untersuchungen  iiber  thierische  Elektricitiit.  Bd.I.  Berlin  1848.  S.453.  Taf.III.  Fig.  23.  24. 
Taf.  IV.  Fig.  22. 

musculi  per  horae  minutum  secundum,  aut  in  toto  per  38.5  horae  minuta  prima, 
hszavidusvoi  sint. 

Quo  facto,  quum  utriusque  musculi  gastrocnemii,  vivae  ranae  subrepti,  se- 
ctionem transversam  chartae  exploratoriae  taeniae  duplici  imprimerem,  macula 
musculo  siezavifffisvco  facta  in  pluribus  experimentis  manifeste  rubra  inventa  est, 
altera  contra  macula  solitum  praebuit  habitum,  quamquam  musculus  heravKTfisvog 
quieto  majorem  sanguinis  copiam  continebat.  Caeterum  rana  postero  die  reliquis 
musculis,  qui  tetanum  participaverant,  alacriter  usa  est. 

Aortam  hoc  in  experimento  ligavi,  ne  acidum  in  fasciculis  musculi  ortum 
sanguine  alkalino  perpetuo  renovato  elueretur.  Ecce  experimenta,  quae  prudenter 
me  hac  in  re  consuluisse  demonstraverunt.  Quum  enim  superius  experimentum 
aorta  non  ligata  iterassem,  valde  minor  inter  musculi  quieti  atque  hszavKffisvov 
reactionem  observata  est  differentia.  Quumque  experimentum  altera  tantummodo 
arteria  iliaca  communi  ligata,  utroque  plexu  sacrali  incolumi,  repetivissem,  haec 
observata  sunt:  musculi  pedis,  cujus  arteria  non  ligata  erat,  multo  longius  atque 
vehementius  convulsi  sunt,  quam  musculi  pedis,  influxu  sanguinis  arteriosi  privati. 
Illi,  mirabile  dictu,  sanguine  magis  solito  inanes,  hi  vero  sanguine  redundantes 
inventi  sunt.  Nihilominus  illi  vix  ullum  acidi  vestigium  praebuere,  hi  vero,  etsi 
majorem  alkali  vim  continentes,  manifeste  acidos  se  praestitere. 

Ranae,  cui  aortam  ligavi,  alterumque  plexum  sacralem  dissecui,  quamque 
strychnino  interemi,  gastrocnemius  uterque  eandem  reactionem  praebuit  neutralem, 
etsi  leve  forsan  acidi  vestigium  in  macula  musculo  eTtxavKtiisvca  facta  denotari 
potuit.  Perspicuum  est,  hoc  in  casu  tetanum  non  satis  longe  durare,  ut  acidi 
quantitas  sufficiens  in  musculis  accumuletur. 

H.  Slxperiineiita  in  cuniculis  atque  canibus  facta. 

Subtiliora  igitur  atque  molestiora  haec  experimenta  in  animantibus  frigidi 
sanguinis  videntur,  quamvis  fibrae  muscularis  acidificatio  contractione  effecta  certe 
ultra  dubium  posita  sit.  Nunc  vero  ad  animalia  calidi  sanguinis  me  converti,  ubi 
propter  majorem  omnium  processuum  chemicorum  intensitatem  majores  quoque 
hujusmodi  effectus  exspectabam.  Nec  haec  exspectatio  omnino  me  frustata  est. 

Jam  quum  de  reactione  musculorum  quietorum  in  avibus  ac  mammalibus 
observationes  faciebam,  saepius  mihi  accidit,  ut,  animalibus  inter  agoniam  vehe- 

menter  convulsis,  musculos  acidulos  invenerim.  Quamobrem  posterius  animalia 
veneno  Curara  interficere  solitus  sum  (vide  supra  p.  26.  27).  Nunc  autem  quum  cu- 
niculum, postquam  alterum  ejus  nervum  ischiadicum  in  poplite  dissecueram,  strych- 
nino  necassem,  atque  continuo  post  ultimum  convulsionum  accessum  reactionem 
musculorum  ejus  examinassem:  musculos,  ex  secto  nervo  pendentes,  qui  quieti 
remanserant,  alkalinos,  reliquos  autem  musculos,  qui  convulsi  erant,  manifestissime 
acidos  inveni.  Nobile  est  experimentum,  ob  simplicitatem  atque  gravissimi  eventus 
perspicuitatem,  monstrandoque  in  praelectionibus  aptissimum. 

Idem  tentamen  in  cane,  at  nescio  quam  ob  causam  non  cum  aeque  felici 
eventu,  saepius  institui.  Reactio  musculorum  quietorum  alkalina  (cfr.  supra  p.  28), 
convulsorum  neutralis,  itaque  magis  acida  certe,  inventa  est.  Quam  quidem  diffe- 
rentiam dixerit  aliquis,  eo  explicari  posse,  quod  musculi  convulsi  minorem  san- 
guinis copiam  fortasse  continebant. 

Alia  eandem  rem  in  cuniculo  demonstrandi  methodus  haecce  est.  Cuniculus 
in  tabula  vinculis  firmatur,  quasi  extremitatibus  extensis  ventre  cubaret.  Tum 
laminae  zinceae  duae,  filis  cupreis  cum  volumine  apparatus  mei  secundario  con- 
junctae, utraque  per  duas  incisiones  longitudinales,  pelli  dorsi  factas,  in  humerorum 
et  lumborum  regione  trajiciuntur.  Facile  ita  est,  cura  habita  ictuum  in  medulla 
spinali  directionem  subinde  invertendi,  cuniculum  usque  ad  extremam  omnium 
musculorum  exhaustionem  zsravitsiv.  Inter  tetanum  miser  clamorem  tollit,  pupillae 
dilatantur  (propter  regionem  cilio-spinalem  ictibus  pervasam),  caput  retro  flectitur, 
totumque  corpus  tam  vehementi  tremore  correptum  videtur,  ut  tonus  musicus  alti- 
tudinis definitae  (gravissimus  certe)  oriatur,  quod  primum  in  experimentis  Eduardi 
Pflueger  audivi,  qui,  ut  nervorum  splanchnicorum  organum  centrale  in  medulla 
spinali  situm  irritaret,  simili  ad  xe^aviteiv  methodo  usus  est\  Sanguis  denique 
fuscus  fit,  ob  tetanum  musculorum  ad  respirationem  servientium,  nec  dubium  est, 
experimento  nimis  protracto  cuniculum  diem  obiturum  esse. 

Musculi  cuniculi  tali  modo  izsxaviGixsvov  reactionem  praebent  acidam;  si  vero 
nervus  ischiadicus  alterius  lateris  dissectus  est,  musculi  ex  eo  pendentes  cum 

^ Bericht  iiber  die Verhandlungen  der  Koniglich  Preufslschen  Akademie  der  Wissen- 

schaften  zu  Berlin.  12.  Juli  1855.  S.489*;  — Eduardus  Pflueger,  De  nervorum  splanchnicorum 
functione.  Dissertatio  inauguralis  etc.  Berolini  1855.  p.  11°;  — Idem,  Ueber  das  Hemmungsnerven- 
sjstem  fiir  die  peristaltischen  Bewegungen  der  Gedarme.  Berlin  1857.  S.  19°. 

quieti  tum  alkaliiii  remanent.  Quod  certe  nihil  aliud  est,  nisi  superioris  experi- 
menti, in  quo  strychnino  usi  sumus,  confirmatio.  Attamen  haec  nova  experimen- 
tum perficiendi  methodus  aliam  eo  praecellit,  quod  animal  vivum  servari  potest 
atque  sic  opportunitas  praebetur,  fibrae  muscularis  acidificationis  historiam  ulte- 
riorem indagandi.  Est  enim  quaestio  gravissima,  quid  ex  acido  in  musculis  inter 
contractiones  nato  fiat.  Unum  tantum  hactenus  experimentum  institui,  ut  hoc  di- 
scerem, at  cum  satis  fausto  eventu.  Cuniculo  supra  dicto  modo  ictibus  electricis 
izsmvig^spM  coutinuo  Segmentum  musculi  ex  altero  femore  excidi,  quod  quidem 
manifestissime  acidum  inveni.  Vulnere  sutura  clauso,  cuniculo  quies  concessa  est. 
Initio  incredibiliter  defatigatus  extensis  extremitatibus  in  latere  cubavit,  calorque 
ejus  proprius  singulariter  deminutus  videbatur.  Post  duas  vero  circiter  horas  vires 
sensim  collegit,  more  solito  insedit  atque  cibum  non  amplius  repudiavit.  Post 
quinque  horas,  et  quod  excedit,  vulnus  apertum,  novaque  musculi  pars  e femore 
excisa  est,  quam  nunc  manifestissime  alkalinam  inveni.  Vulnus  iterum  suendo 
clausum,  atque  animal,  ut  alia  in  eo  tentamina  instituerentur,  servatum  est.  Paucis 
diebus  post,  sagitta  venenata,  ut  veneni  naturam  discerem,  illud  vulneravi  e pha- 
retra quam  CP  vir  Theodorus  Jagor  nuper  e paeninsula  Malacca  mihi  misit.  Teta- 
nus ortus  est,  cui  animal  succubuit;  tertiaque  musculi  pars  e femore  excisa  nunc 
acida  denuo  inventa  est.  Ex  hoc  experimento  igitur  nobis  concludere  licet,  acidum 
in  musculis  vel  praeter  modum  naturalem  accumulatum  inter  paucas  horas  plane 
evanescere,  quod  verisimiliter  eo  efficitur,  quod  sanguinis  alkali  liberi  pars  acidum 
musculorum  liberum  saturat.  At  causa  mihi  est  suspicandi,  multo  brevius  temporis 
spatium  acido  evanescendo  sufficere. 

Cor  animalium  quum  musculus  sit  a primis  vitae  exordiis  usque  ad  mortem 

perpetuo  agitatus,  aliaque  jam  in  eo  reperta  sint  processuum  chemicorum,  qui  con- 

« 

tractionem  comitantur,  vestigia,  quae  in  reliquis  musculis  desiderantur,  quumque  jam 
CP  C.  Aug.  Sigm.  Schultze  cordis  carnem  prae  reliquorum  musculorum  carne  acidam 
sese  invenisse  enarrasset  (vide  supra  p.  3):  acidam  illius  sectionem  in  statu  vivente 
me  inventurum  esse  exspectabam.  At  in  Rana,  Columba,  Bove,  Cuniculo,  Cavia 
cobaya  haec  exspectatio  ad  irritum  cecidit.  Cor  bovinum  tantummodo  prius  quam 
reliqui  ejusdem  animalis  musculi  acidum  fierimihi  visum  est.  DocC  vir  Guilelmus 
Kuehne  tamen  literis  Lutetiae  X ante  Calendas  Martias  die  datis  Canis  atque  Felis  cor 
recens  acidum  se  invenisse  mihi  significavit.  Qui  cum  experimenta  sua  in  cordibus 

animalium  instituerit,  ab  ingeniosissimo  viro  Claudio  Bernard  alio  consilio  macta- 
torum, in  mentem  mihi  venit,  fortasse  horum  animalium  cor  ante  mortem  oh  an- 
gorem atque  furorem,  quos  inter  vivisectionem  experta  sunt,  valde  agitatum  fuisse. 
Quamobrem  utrumque  cuniculi  nervum  vagum  dissecui,  ut  cor  ejus  continuis  pal- 
pitationibus exhauriretur.  Ingens  statim  orta  est  dyspnoea,  atque  animal,  etsi  ro- 
bustus mas,  jam  hora  XXII  post  operationem  vix  praeterlapsa,  me  absente,  ani- 
mam efflavit.  At  quum  brevi  postea  mortuum  invenissem,  illico  thoracem  aperui, 
atque  cor  adhuc  irritabile  inveni,  ita  ut  ventriculi  contractio  cuique  adtactui  re- 
sponderet; reactio  autem  ei  manifeste  alkalina  fuit.  Quum  vero  incertum  adhuc 
sit,  annon  utroque  nervo  vago  dissecto  labor,  quem  vocant,  mechanicus  a corde 
in  propellendo  sanguine  expensus  justo  minor  potius,  quam  major  fiat,  cui  labori 
mutationes  chemicae  in  musculo  occurrentes  respondere  debeant,  omnino  dubitare 
licet,  utrum  hujus  experimenti  ratio  bene  excogitata  fuerit. 

C.  Experimenta  dijudicantur. 

Maculae  rubrae,  musculorum  hszavidiisvwv  sectione  transversa  in  charta  coe- 
rulea factae,  durant,  similisque  differentia  obtinet  inter  reactionem  musculi  cuni- 
culi izszavteiisvov  et  reactionem  musculi  quieti,  per  certum  tempus  coctorum,  atque 
sine  coctione.  Maculae  illae  igitur  non  ex  acido  carbonico,  auctoribus  Matteucci 
et  Valentiis  inter  contractionem  copiosius  in  musculis  evoluto,  pendent.  Quumque 
maculae  rubrae  persistentes  nec,  ut  supra  monuimus  (p.  15)  e phosphatis  kalici 
acidi  praesentia  pendere  possint,  verisimillimum  videtur,  acidum  inter  contractionem 
ortum  paralacticum  esse.  Quod  eo  confirmaretur  quod  Berzelius,  ut  anno  1841 
Cl°  Lehmann  in  Suecia  versanti  enarravit,  e musculis  animalium  a venatoribus 
agitatorum  solita  majorem,  e musculis  contra  artuum  paresi  laborantium  solita 
minorem  acidi  laetici  copiam  parasse  sibi  visus  sit\  Nec  non  Lehmann  acidi  la- 

^ Haec  e literis,  quas  Ch  Lehmann  Calendis  Martiis  hujus  anni  benigne  mihi  dedit,  didici. 
Huc  igitur  ea,  quae  Lehmann  in  libro  suo  habet,  referenda  sunt:  «Berzelius  glaubt  sich  liber- 
«zeugt  zu  haben,  dafs  ein  Muskel  desto  mehr  Milchsaure  enthalt,  je  mehr  er  vorher  angestrengt 
» worden  ist.«  (Lehrbuch  der  phjsiologischen  Chemie.  Bd.I.  Leipzigl850.  S.103”; — Cfr.  Ludwig, 
Lehrbuch  der  Physiologie  des  Menschen.  Bd.I.  Heidelberg  1852.  S.31";  — Zweite  Auflage.  Leipzig 
und  Heidelberg  1858.  S.  35';  — Schlossberger,  Die  Chemie  der  Gewebe  u.  s.  w.  Leipzig  und 
Heidelberg  1856.  Kontraktile  Thiersubstanzen.  8.187°).  Nusquam  vero  suas  de  hac  re  observa- 
tiones Berzelius  ipse  publici  juris  fecisse  videtur. 

ctici  copiam  in  urina  contentam  corporis  exercitatione  augeri  se  demonstrasse  olim 
credidit  \ quum  hodierno  die  Chemici  potius  de  acidi  hujus  praesentia  in  urina 
normali  dubitent l 

Ecce  igitur  fibrae  muscularis  acidificatio,  ut  supra  (p.  26)  pollicitus  sum,  sine 
fibrinae  muscularis  coagulatione  effecta.  Infinita  certe  hic  conjecturarum,  et  qui- 
dem ad  gravissimas  physiologiae  nutritionis  quaestiones  spectantium,  mentis  oculis 
series,  novaque  atque  gratissima  experimentis  arena  aperitur.  Nobis  autem  neque 
hanc  intrare  nunc  ipsum  licet,  neque  illis  indulgere  placet.  Utilius  erit,  contradi- 
ctionem praevenire,  quae  contra  experimenta  nostra  proferri  posset.  Dubitare  enim 
aliquis  posset,  acidificationem  fibrae  muscularis  tetano  effectam  reapse  ab  ea  di- 
stinctam esse,  quae  musculis  rigescentibus  evenit.  Dicere  posset,  inter  tetanum 
certum  fasciculorum  numerum  propter  nimiam  contentionem  emori,  rigescere,  ita- 
que musculi  sectionem  transversam  acidam  fieri.  Tetano  finito,  rigorem  horum 
fasciculorum  sanguinis  arteriosi  influxu  sensim  eodem  modo  solvi,  ut  in  experi- 
mentis a Stannio  et  Brown-Sequard  relatis  observatum  sit.  Musculi  redivivi 
sectionem  transversam  sic  neutralem  denuo  evadere. 

Et  primum  notandum  est,  idem  argumentum  ad  reliqua  omnia  hujusmodi 
tentamina,  e.  gr.  Cfl  Helmholtz,  quae  supra  commemoravi,  pertinere.  Nec  prorsus 
inane  forsan  hoc  argumentum  est,  ubi  experimenta  respicimus,  in  quibus  musculi 
casu  aut  de  industria  usque  ad  extremam  exhaustionem  hexavKJiisvoi  sunt.  At 
quamvis  in  primis  meis  de  hac  re  periculis,  in  ranis  atque  cuniculis  factis,  sae- 
pius usque  ad  exhaustionem  musculorum,  quatenus  medullae  et  nervorum  sola 
irritatione  fieri  potest,  processissem,  atque  hoc  ad  augendum  effectum,  in  ranis 
saltem,  haud  inutile  sit;  tamen  neque  tanta  tetani  duratione  ad  fibrae  muscularis 
acidificationem  omnino  opus  est,  neque  admodum  perfecta  musculorum  exhaustio 
ita  obtineri  potest.  Etenim  ad  musculorum  irritabilitatem  vere  exhauriendam  ictus 
electrici  ipsam  eorum  substantiam  pervadere  debent.  Musculi  vero  cuniculi  strych- 

* Rud.  Wagner’s  Handworterbuch  der  Physiologie  u.  s.  w.  Artikel:  »Harn«.  Bd.  II.  Braun- 
schweig  1844.  S.  21";  — Fortsetzung  von  L.  Gmelin’s  Handbucli  der  Cheniie  u.  s.  w.  Heidelberg 
1857.  Bd.  VIII.  Abth.  U.  S.  338’. 

^ Heintz,  Lehrbuch  der  Zoocheinie.  Berlin  1853.  S.  251.  879.  884”;  — Neubauer  und 
VoGEL,  Anleitung  zur  qualitativen  und  quantitativen  Analjse  des  Harns  u.  s.  w.  2.  Aufl.  Wies- 
baden  1856.  S.  39°. 

nino  interfecti,  acidam  reactionem  praebentes,  vel  levioribus  irritamentis,  etiam 
mechanicis,  alacriter  obediunt,  quin  nervo  forficis  ope  transscisso  sese  contrahunt. 
Absurdum  foret,  tales  musculos  exhaustos  nominare.  Acidificatio  contractionibus 
efi‘ecta  caeterum  ad  universum  musculum  pertinet;  macula  rubra  sectione  ejus 
facta  concolor  est,  nullis  regionibus  coeruleis  interspersa.  Jam  patet  igitur,  fasci- 
culos hic  revera  in  statu  vivente  acidum  continere;  atque  nego,  acidificationem 
musculi  tetano  effectam  rigore  praecoci  quorundam  fasciculorum  nimis  contentorum 
explicari  posse. 

Quod,  si  eo  adhuc  opus  esset,  observatione  nuper  a Doct°  viro  Guilelmo 
Kuehne  facta,  quam  literis  Lutetiae  Nonis  Februariis  datis  mecum  communicavit, 
penitus  confutaretur.  Qui  quum  experimenta  Stannii  atque  Brown-Sequard  in 
ranis  iterasset,  ratione  habita  musculorum  inter  rigescendum  acidificationis,  solu- 
tionem rigoris  exorsi  musculique  in  integrum  restitutionem  sanguinis  arteriosi  in- 
fluxu tum  tantum  succedere,  quum  musculus  nondum  rigoris  progressu  acidus 
factus  est,  compluribus  periculis  et  quidem  accuratissime  institutis,  sibi  persuasit. 

Notatu  denique  videtur  dignum,  acidificationem  fibrae  muscularis  contractio- 
nibus effectam  tertiam  nobis  afferre  rationem,  qua,  cur  Chemici  de  musculorum 
reactione  pravam  sententiam  protulerint,  explicare  possimus.  E.  gr.  facile  fieri  pos- 
set, ut  acidi  praesentia  a Gustavo  Siegmcnd  in  utero  puerperae  demonstrata  e con- 
tractionibus ejus  inter  puerperium,  quod  justo  prius  arte  provocatum  erat,  repetitis 
pependisset.  Simili  jam  modo  CP  Schlossberger,  quum  haec  mea  experimenta  jam 
plures  ante  annos  praeter  meum  consilium  vulgata  essent  \ discrepantiam  inter 
Cl”"“  virorum  Lehmann  et  M.  S.  Schultze,  quod  reactionem  musculorum  laevium 
attinet,  experimenta  explicare  conatus  est*.  (Cfr.  supra  p.  28.  29.) 

§.  XV. 

REACTIO  MUSCULORUM  EMORTUORUM  ACIDA  AD  FACULTATEM  EORUM,  DUM 
VIVUNT,  ELECTROMOTIVAM  EXPLICANDAM  NIHIL  VALET. 

Restat,  ut  I11'Liebig  aliorumque  sententiam  accuratius  recenseamus,  acidi  muscu- 
laris atque  alkali  sanguinis  commixtionem  fontem  esse  fluminis  musculorum  galvanici. 

^ Ludwig,  Lehrbuch  der  Physiologie  des  Menschen.  Bd.  I.  Heidelberg  1852.  S.  31.  341":  — 
Schlossberger,  Die  Cbemie  der  Gewebe  u.  s.  w.  Kontraktile  Tbiersubstanzen.  S.  187.  213". 

^ Schlossberger,  loco  modo  citato,  p.  165.  187". 

Ad  comprobandam  illam  IIP  Liebig  C1“  Buff  ad  hoc  experimentum  perficien- 
dum incitavit;  Cb  Buff  columnam  ad  instar  columnae  Voltaicae  construxit  e stratis 
alternantibus  coactilis  sanguine  rigati,  carnis  muscularis  atque  substantiae  cerebralis, 
quae  reactionem  alkalinam  valde  debilem  praebebat.  Quae  columna,  quum  ope  la- 
minarum e platino  confectarum  cum  multiplicatore  electro-magnetico  connecteretur, 
acum  non  parum  declinasse  dicitur,  eo  quidem  sensu,  ut  flumen  indicaretur  a sanguine 
ad  carnem  directum;  utrum  in  columna,  an  in  multiplicatore,  in  dubio  relinquitur. 
Quum  loco  substantiae  cerebralis  aqua  adhiberetur,  actio  valde  debilitata  est.  Caeterum 
stratuum  ordo  atque  numerus  accuratius  non  definiuntur,  nec  discimus,  an  laminae 
platineae  in  utraque  columnae  extremitate  eandem  substantiam  tangerent,  necne  \ 
Experimentum  Liebigianum  non  est  novum.  Etenim  jam  anno  1803  Lagrave 
Lutetiae  columnam  ad  instar  columnae  Voltaicae  e coactili,  carne  musculari  ac 
substantia  cerebrali  erexit  atque  ejus  efficaciam  ope  ranae  ad  Galvanii  modum 
paratae  exploravit^  Cujus  experimentum  certe  adeo  minus  perfectum  Liebigiano. 
Ranae  ope  fluminis  directio  determinari  vix  potuit,  neque  constat  quidem,  con- 
tractiones ranae  quae  inter  claudendum  atque  aperiendum  circulum  ortae  sunt, 
non  e flumine  ranae  proprio,  sed  columnae,  pependisse ^ 

Quae  quomodocumque  se  habeant,  experimentum  Liebigianum  ad  compro- 
bandam ejus  theoriam  certe  nihil  valet,  quum  vivi  quietique  musculi  fasciculos 
acidum  liberum  vix  continere  jam  a nobis  demonstratum  sit. 

Cui  addam,  musculos  aqua  saccharina  repletos  omnes  efl’ectus  electricos  so- 
litos non  minus  praestare  quam  musculos  sanguine  adhuc  praeditos.  Flumen  nempe 
musculi  gastrocnemii  incolumis,  variationem  ejus  negativam  inter  contractionem, 
flumen  musculi  adductoris  magni  atque  nervi  ischiadici  transverse  sectorum  in 
rana,  cujus  sanguinem  aqua  saccharina  depuleram,  quam  pulcherrime  observavi. 
Quumque  ranae  unum  tantum  pedem,  ligata  arteria  iliaca  communi  alterius  lateris, 
a bulbo  aortae  aqua  saccharina  implevissem  atque  utrumque  adductorem  magnum 
eo,  quem  in  libro  descripsi^  modo  in  circulo  multiplicatoris  collocassem,  ita  ut 

^ Annalen  der  Chemie  und  Pharmacie  u.  s.  w.  1847.  Bd.LXII.  S.  339.  Anm.'’;  — Chetnische 
Untersuchung  iiber  das  Fleisch  u.  s.  w.  S.  83°. 

^ Gilbert’s  Annalen  der  Physik.  1803.  Bd.  XIV.  S.  230°. 

^ Untersuchungen  iiber  tbierische  Elektricilat.  Bd.  1.  Berlin  1848.  S.  483. 

^ Ebendas.  S.  633.  698.  709. 

flumina  eorum  sibi  invicem  obviam  irent,  in  quatuor  experimentis  ter  musculus 
exsanguis  victor  evasit:  casu  fortasse,  fortasse  vero  quia  aqua  saccharina  flumini 
galvanico  magis  quam  sanguis  resistit,  liquor  autem  in  vasis  sanguineis  contentus 
flumen  in  circulo  multiplicatoris,  propter  alteram,  quam  ei  offert,  qua  meet,  viam, 
eo  magis  debilitare  debet,  quo  melius  electricitatem  conducat. 

Quod  superest,  quum  Liebigianum  tentamen  supra  descriptum  in  melius  mu- 
tare studens,  bovis  musculi,  rigore  acidi  facti,  atque  tendinis  partem  inter  multi- 
plicatoris pulvilla  terminalia  (»Bausche«),  solutione  natri  hydrochlorici  rigata, 
collocassem,  flumen  certe  galvanicum  ortum  est,  et  quidem  ab  alkali  per  multi- 
plicatorem ad  acidum  directum,  sicut  ad  explicandum  flumen  musculi  requireretur. 
Quum  vero  huic  flumini  in  eodem  circulo  ipsum  flumen  musculi  transverse  secti 
opponerem,  pariter  inter  pulvilla  solutione  natri  hydrochlorici  rigata  collocati,  flumen 
musculi  illud  flumen  incredibili  modo  superavit,  ita  ut  quam  luculentissime  pateret, 
differentiam  electrochemicam  acidi  in  musculis  rigentibus  contenti  atque  alkali  san- 
guinis aut  lymphae  ad  explicandum  flumen  musculi  nihil  pollere. 

Sic  Liebigianae  theoriae  fundamentum  plane  sublatum  est,  nec  amplius  eo, 
quo  LiEBiG  et  alii  voluerunt,  sensu  eam  defendi  posse,  jam  satis  constat.  Verum- 
tamen  etiam  in  musculo  vivo  leve  observavimus  sectionum  electrice  heterogenea- 
rum  discrimen  chemicum,  quum  sectionem  longitudinalem  cum  naturalem  tum 
artificialem  reactione  manifeste  alkalina,  sectionem  vero  transversam  artificialem 
reactione  neutrali,  interdum  modo  ad  alkalinam  vergente,  instructas  invenerimus. 
Quod  discrimen  ad  gignendum  flumen  musculi  certe  nihil  valet,  quum  discrimen 
valde  majus  inter  acidum  musculorum  rigentium  atque  alkali  lymphae  ad  illud 
non  sufficere  invenerimus.  Tamen  utrum  ad  fluminis  musculi  intensitatem  augen- 
dam aut  minuendam  aliquid  conferat,  et  utrum  acidum  inter  contractionem  libe- 
ratum in  variatione  fluminis  musculi  pariter  inter  contractionem  observata,  quam 
.vocare  soleo,  negativa  efficienda  partem  aliquam  agat,  nunc  investigandum  nobis 
esset.  Hanc  vero  disquisitionem  subtiliorem  atque  explicatione  difficiliorem,  utpote 
quae  cum  hujus  commentarii  argumento  minus  arcte  connexa  sit,  aque  linguae 
latinae  genio,  sat  superque  jam  a nobis,  ni  fallor,  torto  atque  excruciato,  magis 
adhuc  abhorreat,  alio  loco  sermone  vernaculo  expressam  publici  juris  faciam. 

